BiH među najkorumpiranijim državama u Evropi i svijetu\nIstraživanje Globalne inicijative iz Ženeve o globalnom indeksu organizovanog kriminala u 2020. godini pokazuje kako Bosna i Hercegovina zauzima 49. mjesto u svijetu i peto mjesto u Evropi. U izvještaju je navedeno kako su akteri organiziranog kriminala, koji djeluju i kriju se u našoj zemlji, porijeklom sa Kosova, Hrvatske, Srbije, Crne Gore, Albanije i Turske. Upozoravaju kako se političke grupe i kriminalne mreže u Bosni i Hercegovini često preklapaju.\nBosna i Hercegovina je po istraživanju Globalne inicijative označena kao važna tranzitna zemlja za heroin, kanabis, trgovinu oružjem i ljudima. U izvještaju se navodi da su neki članovi kriminalnih grupa zaposleni u državnim institucijama, a neki članovi vladajućih političkih stranaka. Mnogi kriminalni akteri uživaju zaštitu pojedinaca u državnom aparatu, navodi se u izvještaju uz napomenu da, iako su kriminalne mreže etnički podijeljene, često sarađuju.\nDUŠKO VEJINOVIĆ, profesor na Fakultetu bezbjednosnih nauka\n"To su porazni podaci i porazna saznanja koja ne idu na čast političarima u BiH. Opasnost je tamo gdje je politika iznad zakona. Očito je da je politika u BiH pobijedila zakon, a u međuprostoru se razvio organizovani kriminal, kriminal bijelog okovratnika, bijelih rukavica i kriminal vladajućih struktura".\nU Transparency Internationalu (TI) ističu da je, prema indeksu percepcije korupcije koju su radili, BiH jedna od najkorumpiranijih država u Evropi i svijetu. Ukazuju na poražavajuću činjenicu da izvršna vlast u BiH staje u odbranu aktera zdravstvenih afera koje potresaju našu zemlju.\nDAMJAN OŽEGOVIĆ, Transparency International BiH\n"Jedan od gorućih problema koje TI prepoznaje je nesposobnost pravosuđa da rješava ključne probleme i ono je postalo jedan od aktera i nije sposobno da procesuira organizovani kriminal niti visoku korupciju".\nPare su glavni pokretač, zbog čega se vlast često udružujе sa kriminalcima, mišljenja je advokat Asim Crnalić. Napominje da podaci Visokog sudskog i tužilačkog savjeta (VSTS) ne pokazuju da je naša zemlja visoko na ljestvici organizovanog kriminala i pita је li Tužilaštvo BiH odgovorno zato što nisu procesuirani svi akteri u lancu organizovanog kriminala.\n"Kada bi se od vlasti oduzela javna preduzeća, bilo bi daleko manje organizovanog kriminala. Po podacima VSTS-a, ne ispada da smo država koja ima razvijen organizovani kriminal po broju predmeta".\nIz Tužilaštva BiH dobili smo šturu informaciju da je Posebno odjeljenje za organizovani kriminal, privredni kriminal i korupciju u protekle dvije godine optužilo više od 400 osoba, ali da nemaju svi kvalifikaciju organizovanog kriminala.


I treći put uzastopno Srbija na evropskom prvenstvu za mlade - Naslovi.net vesti\nI treći put uzastopno Srbija na evropskom prvenstvu za mlade\nNaša reprezentacija, koju predvodi Goran Đorović, obezbedila plasman na šampionat dogodine kolo pre kraja kvalifikacija.\nU poslednja dva kola kvalifikacija za 22. šampionat za igrače do 21 godine, koji se 2019. igra u Italiji i San Marinu, našima je bio dovoljan i bod, a osvojili su ga remijem bez golova s Austrijom na novosadskom "Karađorđu". To... »\nReprezentacija Srbije za igrače do 21 godine večeras je u Novom Sadu na stadionu "Karađorđe" igrala nerešeno bez golova s Austrijom, što je bilo dovoljno da tim Gorana Đorovića izbori plasman na kontinentalni šampionat naredne... »\nMladi fudbaleri Srbije: Ponosni smo, imamo šanse u Italiji\nMladi fudbalski reprezentativci Srbije složni su u oceni da je plasman na Evropsko prvenstvo veliki rezultat i da na šampionatu imaju šansu za dobar rezultat.\nReprezentacija Srbije za igrače do 21 godine se plasirala na Evropsko prvenstvo u Italiji, pošto je kolo pre kraja odigrala nerešeno bez golova s Austrijom i obezbedila prvo mestu u Grupi sedam kvalifikacija. "Ovo je veliki dana... »\nMladi fudbaleri Srbije nerešeno protiv Austrije\nIstina je da su mladi fudbalski reprezentativci Srbije prekinuli besprekorni niz pobeda u kvalifikacijama za Evropsko prvenstvo, ali su cilj ispunili. Osvojili su bod protiv solidne selekcije Austrije, što im je bilo dovoljno da zaoukrže lepu priču i nađu se među... »\nMlada fudbalska reprezentacija Srbije plasirala se na Evropsko prvenstvo u Italiji, pošto je večeras obezbedila prvo mesto u kvalifikacionoj Grupi sedam. Reprezentacija Srbije za igrače do 21 godine večeras je u Novom Sadu na stadionu „Karađorđe” igrala nerešeno bez golova s Austrijom, što je bilo... »\nMlada selekcija Srbije obezbedila je plasman na Evropsko prvenstvo u Italiji i San Marinu naredne godine, pošto je kolo pre kraja remizirala sa Austrijom na novosadskom Karađorđu i teoretski obezbedila prvo mesto u... »\nMlada reprezentacija Srbije "overila" je plasman na Evropsko prvenstvo u Italiji i San Marinu narednog leta (od 16. do 30. juna 2019). Nažalost, nisu uspeli "orlići" da vežu i devetu uzastopnu pobedu, ali je i remi sa Austrijom u Novom Sadu - 0:0 - bio dovoljan. Naši... »\nEmocije udarile kapitena Jovanovića: Džaba trofeji, džaba ugovori, ovo nema cenu\nOrlići oduševljeni plasmanom na EP\nHet-trik. Nije nas bilo u Danskoj i Izraelu, jeste u Češkoj i Poljskoj, a biće nas i narednog leta u Italiji i San Marinu što je treći uzastopni put da mlada reprezentacija Srbije učestvuje na završnom turniru Prvenstva Evrope. Do njega su stigli posle osam vezanih... »\nOrlići se plasirali na Evropsko prvenstvo\nMlada fudbalska reprezentacija Srbije plasirala se na Evropsko prvenstvo koje će biti održano u Italiji i San Marinu u junu 2019. godine.\nČestitamo mladoj reprezentaciji Srbije plasman na Evropsko prvenstvo, koje se 2019. godine održava u Italiji i San Marinu! #Orlici #U21EURO #FSS pic.twitter.com/O9kp8A7OrR Mlada reprezentacija Srbije u Novom Sadu je odigrala... »\nOrlići remizirali sa Austrijom i plasirali se na Evropsko prvenstvo u Italiji\nMeč u Novom Sadu na stadionu "Karađorđe" obilovao prilikama, ali se na kraju mreže nisu zatresle\nPuleni trenera Gorana Đorovića plasirali su se na Evropsko prvenstvo u Italiji, u Novom Sadu su odigrali bez golova sa Austrijom, koju su u gostima savladali 3:1. Ranđelovićev zicer u prvom poluvremenu odbranio je Šlager, Pantić... »\n"Orlići" bez maksimalnog učinka stigli do Evropskog prvenstva!\nReprezentacija Srbije se plasirala na Evropsko prvenstvo pošto je danas odigrala nerešeno protiv selekcije Austrije na "Karađorđu".\nMlada reprezentacija Srbije će i definitivno igrati na Evropskom prvenstvu u San Marinu i Italiji naredne godine. Izabranici Gorana Đorovića danas su se prvi put okliznuli na putu ka EP, ali je bilo sasvim dovoljno da uzmu i ovaj... »\nKvalfikacije za EP mladih: Remi ‘orlića’ u Novom Sadu vredan odlaska u Italiju!\nU 9. kolu kvalfikacija za Evropsko prvenstvo igrača do 21 godine Srbija je u Novom Sadu remizirala sa Austrijom 0:0, ali overila plasman na kontinentalni šampionat u Italiji. Posle osam vezanih pobeda usledio je remi sa Austrijom, ne zbog loše igre koliko zbog očajnog terena na stadionu... »\n"Orlići" remijem sa Austrijom overili plasman na Evropsko prvenstvo!\nFudbaleri Srbije do 21 godine odigrali su bez golova sa vršnjacima iz Austrije u kvalifikacionom meču za Evropsko prvenstvo\n"Orlići" su remijem obezbedili prvo mesto u Grupi 7 koje ih vodi direktno na Evropsko prvenstvo za fudbalere do 21 godine 2019. koje će se održati u Italiji i San Marinu. Meč je protekao veoma izjednačeno, bez previše izlgednih... »\nMlada fudbalska reprezentacija Srbije plasirala se na Evropsko prvenstvo u Italiji, pošto je večeras obezbedila prvo mesto u kvalifikacionoj Grupi sedam. Reprezentacija Srbije za igrače do 21 godine večeras je u Novom Sadu na stadionu "Karadjordje" igrala nerešeno bez golova s Austrijom, što je... »\nNema opuštanja: Pogledajte strašan tim kojim Đorović želi da overi plasman na EP (sastavi)\nMlada fudbalska reprezentacija Srbije na stadionu ‘Karađorđe’ od 18 časova igra derbi ‘sedme graupe’ kvalfikacija za Evropsko prvenstvo protiv Austrije. ‘Orliće’ samo jedan bod deli i od zvaničnog plasmana na Evropsko prvenstvo koje se sledećeg juna igra u San Marinu i Italiji. Protivnik je... »\n„Orlići” love bod za konačno slavlje\nMladi fudbalski reprezentativci Srbije, momci rođeni 1996. godine i kasnije, večeras će na novosadskom stadionu “Karađorđe” imati idealnu priliku da trijumfalno okončaju kvalifikacije za Evropsko prvenstvo, koje se iduće godine igra u Italiji i San Marinu.\n“Orlići”, koji su vodeća selekcija u grupi 7, u okviru koje su do sada ostvarili svih osam pobeda, dočekuju izabrani tim Austrije i potreban im je još samo bod kako bi i matematički obezbedili prvo mesto, a time i vizu za EP.... »\n"Orlići" overavaju plasman na EURO! (18.00)\nMlada fudbalska reprezentacija Srbije večeras bi mogla da napravi poslednji korak na putu ka plasmanu na Evropsko prvenstvo u Italiji i San Marinu.\nMečevima sa odabranim selekcijama Austrije i Jermenije u Novom Sadu, mlada fudbalska reprezentacija Srbije kompletiraće još jedan kvalifikacioni ciklus. "Orlići" su nanizali osam pobeda na isto toliko utakmica u Grupi 7 tako da... »\nFali još samo pečat\nIliti bod u poslednjih 180 minuta kvalifikacija kako bi Orlići overili vizu za Italiju. Danas je prva šansa na Karađorđu protiv Austrijanaca...\nMlada reprezentacija Srbije čvrsto drži prvo mesto u svojoj kvalifikacionoj grupi za Evropski šampionat u Italiji dogodine. Šest bodova više od prvog pratioca Austrije daje nam određenu sigurnost na dva kola pre kraja, ali... »\nNa korak do evropskog prvenstva: Orlići uz podršku Novosađana do plasmana na završni turnir\nMlada reprezentacija Srbije danas dočekuje selekciju Austrije na ‘Karađorđu’, u pretposlednjem kolu grupe 7 kvalifikacija za Evropsko prvenstvo. Sa osam pobeda na prethodnih osam utakmica, mlada reprezentacija Srbije došla je na samo korak od plasmana na Evropsko prvenstvo. Kako bi i teoretski... »\nOrlići protiv Austrije na „Karađorđu” žele overu plasmana na EP (18 časova, sastavi)\nJoš jedan bod deli mladu reprezentaciju Srbije od konačnog uspeha i zacrtanog cilja, plasmana na Evropsko prvenstvo. S obzirom na to da je u prethodnih osam kola ostvarila isto toliko pobeda\nPrvu meč loptu imaće Srbija u petak protiv Austrije, rivala kog je porazila u gostima sa 3:1. Selektor Goran Đorović hvali protivnika: – U meč moramo da uđemo maksimalno koncentrisano i ozbiljno, takav pristup nam je i doneo... »\nPOTREBAN je bod, ali "orlići" idu na sva tri. Mlada fudbalska reprezentacija Srbije danas (18.00) na "Karađorđu" dočekuje Austriju u kvalifikacionom meču za EP dogodine u Italiji i San Marinu, rešena da nastavi seriju pobeda.... »\nKurir pre 3 sata još 31 povezana\nSportski žurnal pre 2 sata još 24 povezane\nBeta pre 12 sati još 23 povezane


Crnomorska flota može biti iskorišćena u Siriji za blokiranje obale - 05.10.2015, Sputnik Srbija\nCrnomorska flota može biti iskorišćena u Siriji za blokadu obale i dopremanje municije. Nije isključeno ni izvođenje artiljerijskih napada, smatra predsednik... 05.10.2015, Sputnik Srbija\n10:30 05.10.2015 (Osveženo: 11:09 05.10.2015)\nCrnomorska flota može biti iskorišćena u Siriji za blokadu obale i dopremanje municije. Nije isključeno ni izvođenje artiljerijskih napada, smatra predsednik komiteta Državne dume za odbranu, bivši komandant Crnomorske flote admiral Vladimir Komojedov.\n„Upotreba Crnomorske flote neće biti u velikim razmerama u ovoj operaciji, ali ako govorimo o blokadi obale, mislim da se to može desiti. Izvođenje artiljerijskih napada nije isključeno. Brodovi su spremni, ali nema potrebe za tim — teroristi se nalaze u dubini i dotle artiljerija ne dopire“, rekao je Komojedov\nOn je dodao da će broj brodova koji se koriste u operaciji zavisiti od intenzivnosti borbenih akcija, rekavši da je u ovom trenutku snaga Sredozemene flote dovoljna za efikasne akcije u ovoj oblasti.\nAdmiral je naveo da će u operacijama protiv ID verovatno učestvovati pomoćni brodovi, koji će dopremati materijalno-tehnička sredstva i municiju.


Demokratska stranka Srbije raspustila sve odbore u Srbiji - podunavlje.info\nSMEDEREVO, 5. oktobar 2020 – Demokratska stranka Srbije raspustila je sve stranačke odbore po Srbiji, opštinske, gradske i okružne, objavio je danas na konferenciji za štampu predsednik te stranke Miloš Jovanović. U Podunavskom okrugu DSS ima odbornike u skupštinama Smedereva i Velike Plane pa nas je zanimalo šta to konkretno znači za njihovo dalje delovanje. Za podunavlje.info o tome govore Miloratka Bojović, dosadašnja predsednica GO DSS Smederevo i Vladica Novaković, član Izvršnog odbora ove stranke.\n– Svi odbori, bez obzira na to kako su radili, kao i na izborne rezultate na lokalnom nivou koje su ostvarili, raspušteni su. Učinjeno je to pre svega zbog onih koji nisu ni učestvovali na lokalnim izborima, a mnogo je takvih odbora, niti su dali ma kakav doprinos na republičkim. Hoćemo, moramo da promenimo neke ljude, da dovedemo mlađe i ambicioznije – objašnjava Miloratka Bojović, do ovog momenta predsednica GO DSS u Smederevu, dodajući da je smederevski odbor, po svim ocenama u stranci, bio jedan od najboljih, među pet prvih Srbiji\n– Da ni bismo raspuštali jedan po jedan odbor doneta je ovakva odluka, idemo ispočetka. Na prošlonedeljnom Glavnom odboru najavljeni su drastični rezovi i ovo nije neočekivano. Za početak će to biti povereništva, a onda ćemo izabrati ljude koji će da rade – kaže za podunavlje.info Vladica Novaković, član Izvršnog odbora DSS-a, a nešto slično rekao je na pomenutoj konferenciji za štampu i predsednik stranke Miloš Jovanović.\n– Raspuštanje odbora deluje radikalno, ali nije. Jedan ciklus se zatvorio i vreme je da otvorimo prostor za sve ljude, bili oni članovi stranke ili ne, koji imaju volje i energije da se bez ostrašćenosti bore za načela i politička opredeljenja DSS – izjavio je Jovanović, najavljujući će desetak odbora DSS biti formirano već narednih dana, kao i da će ubrzo biti izmenjen Statut stranke.\n04/12/2021, 8:12 am


Foto: Srpskainfo/Privatna arhiva / RAS Srbija\nKovačević je suprug ministarke uprave i lokalne samouprave RS Lejle Rešić, saznaje Srpskainfo.\nNaš sagovornik kaže da su on i ministarka Rešić dugo bili u vezi i živeli zajedno. Kovačević je nastradao prilikom krčenja njive, kada je drvo lipe palo na njega. Od za dobijenih povreda preminuo je na licu mesta, piše Srpskainfo.\nMinistarka trgovine i turizma Republike Srpske Suzana Gašić rekla je da će Crveni krst Srpske biti mesto kome će se obraćati svi koji nameravaju uputiti donaciju u robi Republici za vreme epidemije virusa korona.\nOdeljenja za zdravstvo i ostale usluge Vlade Brcko distrikta saopštilo je danas da nema novozaraženih virusom korona i da se od ukupno 14 registrovanih slučajeva u Brčkom vodi 13, dok je jedno lice sa prebivalištem u Špionici stavljeno na evidenciju pozitivnih lica Tuzlanskog kantona, što je prijavljeno Ministarstvu civilnih poslova BiH.


Uslovi korišćenja | Milovan Cicko Bjelica\nDOBRO DOŠLI NA ZVANIĆNU INTERNET PREZENTACIJU NAČELNIKA OPŠTINE SOKOLAC\n“Korišćenjem bilo kog dijela internet prezentacije “Milovan Cicko Bjelica” prihvatate sva aktuelna pravila korišćenja. Korisnici su dužni da redovno čitaju pravila korišćenja, te se smatra da su korisnici kontinuiranim korišćenjem internet prezentacije “Milovan Cicko Bjelica”, ili bilo kojeg njenog dijela, u svakom trenutku upoznati sa aktuelnim pravilima korišćenja, te da su ih razumjeli u cijelosti.”\n“Sadržaj objavljen na internet prezentaciji “Milovan Cicko Bjelica” ne smije se reprodukovati, distribuirati, ili na bilo koji način koristiti u komercijalne svrhe bez izričitog pristanka internet prezentacije “Milovan Cicko Bjelica”, ili na bilo koji način kojim se može prouzrokovati šteta internet prezentaciji “Milovan Cicko Bjelica” ili bilo kojem trećem licu u skladu sa propisima.\nUkoliko smatrate da sadržaj objavljen na internet prezentaciji “Milovan Cicko Bjelica” povređuje vaše lično, autorsko ili drugo pravo ili interes, možete zahtjevati objavu odgovora ili ispravke. Slučaj će biti u najkraćem roku razmotren, a sporni sadržaji biće uklonjeni odmah po eventualnom ustanovljavanju istinitosti sadržaja žalbe.”\n“Internet prezentacija “Milovan Cicko Bjelica” sadržaje objavljuje u dobroj namjeri. Sve sadržaje koristite na vlastitu odgovornost i internet prezentacija “Milovan Cicko Bjelica” se ne može smatrati odgovornom za bilo kakvu štetu nastalu korišćenjem. Internet prezentacija “Milovan Cicko Bjelica” sastoji se od vlastitih sadržaja, sadržaja partnera i oglašivača, besplatnih sadržaja i linkova na spoljne stranice, kao i veza do drugih Internet stranica kreiranih od strane trećih lica (linkova) koje će se, kad god je to moguće, kao takve označavati. Internet prezentacija “Milovan Cicko Bjelica” nema nadzor nad navedenim podacima i informacijama ili drugim Internet stranicama te se u potpunosti odriče svake odgovornosti vezane za sadržaj na Internet stranicama kreiranim od strane trećih lica.\nInternet prezentacija “Milovan Cicko Bjelica” nije odgovorna za sadržaj stranica oglašivača internet prezentacije “Milovan Cicko Bjelica” kao ni za bilo kakvu štetu nastalu reklamiranjem. Poslovni odnos između oglašivača i korisnika internet prezentacije “Milovan Cicko Bjelica” isključivo se zasniva na poslovnom dogovoru oglašivača i korisnika, te internet prezentacija “Milovan Cicko Bjelica” nije odgovorna za bilo kakvu moguću štetu proizašlu iz takvog poslovnog odnosa.\nPristup internet prezentaciji “Milovan Cicko Bjelica” i svim njenim sadržajima dozvoljen je osobama bilo kog uzrasta, osim ako uz određeni sadržaj nije navedeno drugačije.”\nIZMJENE USLOVA KORIŠĆENJA\n“Internet prezentacija “Milovan Cicko Bjelica” zadržava pravo da bez najave povremeno promijeni ili modifikuje pravila. O važnim promjenama i dopunama internet prezentacija “Milovan Cicko Bjelica” može obavjestiti korisnike putem elektronske pošte ili objavljivanjem na prezentaciji.\nKorišćenjem bilo kog sadržaja na internet prezentaciji “Milovan Cicko Bjelica” smatra se da ste upoznati sa najnovijim pravilima.”


Kraljevo -zagađenje vazduha – Portal NAŠE SELO\nPosted on December 20, 2019 December 26, 2019 Author Sonja Cvetković\tComment(0)\nMediji u Kraljevu su danas preko Službe za informisanje grada Kraljeva dobili zvanično saopštenje koje se odnosi na preporuke stanovništvu tokom zagađenja vazduha.\nU saopštenju se navodi da je u periodu od 1. do 16. decembra deset dana bila prekoračena koncentracija frakcije PM 10 suspendovanih čestica u vazduhu . Od 15. decembra po indeksu kvaliteta vazduha , vazduh je u gradu bio u kategoriji jako zagađenog.\nZvaničnici preporučuju izbegavanje fizičke aktivnosti i skraćivanje boravka na otvorenom kao i preusmeravanje uobičajenih aktivnosti u zatvoreni prostor dok se ne poboljša kvalitet vazduha.\nPreporuke se odnose na celokupno stanovništvo, a posebno na osetljive grupe, starije osobe, decu, osobe sa oboljenjima srca i pluća.\nMerenje kvaliteta vazduha vrši Zavod za javno zdravlje.Rezultati kvaliteta vazduha objavljuju se svakodnevno na veb sajtu grada Kraljeva i Zavoda za javno zdravlje.\nOvo je, posle pauze od nekoliko godina, nastavak prakse informisanja građana od strane gradske uprave davanjem preporuka-saveta o potrebi promena u ponašanju građana.\nTe promene su prvi , preventivni korak , da se građani bar koliko toliko zaštite od prekomernog udisanja zagađenog vazduha.


Danska će ponuditi četvrtu dozu vakcine najugroženijima\nTanjug 12. januara 2022. 19:53\nKOPENHAGEN – Danska će ponuditi četvrtu dozu vakcine protiv korona virusa ugroženim građanima, jer se suočava sa rekordnim brojevima zaraženih omikron sojem, izjavio je danas ministar zdravlja Magnus Hojnike.\nKako navodi agencija Rojters, ovaj potez danskog ministarstva zdravlja je usledio nakon odluke da se ublaže mere ograničenja.\n„Sada krećemo u novo poglavlje, odnosno odluku da ponudimo četvrtu dozu vakcine najugroženijim građanima“, rekao je ministar Hojnike.\nDanska je sredinom decembra prošle godine zabeležila porast broja dnevnih slučajeva, što je dovelo do novih mera ograničenja, uključujući zatvaranje pozorišta, bioskopa, zabavnih parkova i konferencijskih centara, kao i mera za ograničavanje velikih gužvi u prodavnicama.\n„Nismo u najgorem scenariju“, rekao je Hojnike novinarima i dodao da se epidemija ponovo drži pod kontrolom.\nKako se navodi, vlada je predložila da se ponovo otvore pozorišta, bioskopi, muzeji, kao i da se omogući pristup gladaocima sportskih događaja na otvorenom, a takođe je predložila da se dopuste koncerti u zatvorenom prostoru sa maksimalno 500 posetioca, navodi Rojters.


AKCIJA “TREĆE DETE”: Poklon čestitke za 65 porodica – Kruševac PRESS\nAutor Redakcija\t Poslednje ažuriranje 24.06.2022.\nU Mozaik sali Gradske uprave održana je 70. akcija „Treće dete“ u organizaciji Grada Kruševca i Komisije za sprovođenje mera i aktivnosti populacione politike.\nGeneralni pokrovitelj i donator akcije je Grad, a roditeljima su uručene poklon čestitke od 10.000 dinara.\nKomisija za populacionu politiku za mere iz svoje nadležnostim za ovu godinu izdvojila je 52,8 miliona dinara, što je za 9,8 miliona dinara više u odnosu na prethodnu godinu.\nU periodu od 15.decembra do 15.juna 2022. na teritoriji grada Kruševca je rođeno 65-oro dece (treće, četvrto i peto dete), za šta je izdvojeno 650.000 dinara iz budžeta.\nakcijaKruševacPopulaciona politikaTreće dete


Čak i u istoj državi u okviru jedne industrije postoje razlike, a tek među državama… Globalizacija ipak čini svoje, pa izgleda da se i te međunacionalne razlike smanjuju u oblasti informacionih tehnologija.\nBranko Đurković, senior softver inženjer koji je svoju karijeru započeo u Srbiji, a zatim nastavio u inostranstvu, za Netokraciju kaže da je poslednjih godina agilna metodologija rada postala standard u IT industriji širom sveta. “Time su razlike među tržištima dodatnom umanjene, a terminologija i procesi su mahom usaglašeni sa kolegama od Dalekog istoka do Amerike”, dodaje on.\nRazlike definitivno jesu manje, ali i dalje postoje u dovoljnoj meri da neko tržište ocenimo manje ili više naprednim po različitim kriterijumima.\nAko Srbiju uporedimo sa Nemačkom u kojoj Branko trenutno radi, može se videti koliko se odnos IT industrije prema ostalim industrijskim granama razlikuje među njima:\nNemačka je sama po sebi ogromno tržište, a ujedno predstavlja i IT centar Evrope. Samim tim, izuzetno je velika potražnja za tradicionalnim IT oblastima u velikim sistemima i za najsavremenijim tehnologijama u startap kompanijama. Ali dok IT poslovi u Srbiji važe za elitne i dobro plaćene, u Nemačkoj su to prosečna zanimanja, kao i svaka druga.\nI ova zemlja se, dodaje Đurković, suočava sa nestašicom stručnog kadra i to je u njihovom slučaju daleko izražajnije – godinama unazad. Dakle, mesta za domaće programere ima, pitanje je samo da li će oni doneti pravu odluku ako odluče da odu.\nNije tajna da u Srbiji “IT scena pati od lažnih obećanja na intervjuima za posao, lošeg odnosa prema zaposlenima, slabe ili nedovoljne edukacije menadžera sa kojima su programeri svakodnevno u kontaktu, nedovoljnog ulaganja u razvoj kadrova i slično”, kaže Miloš Vesić, senior softver developer koji je odlučio da ostane u Srbiji. To su samo neka od iskustva njegovih kolega i jedan od izazova koje treba rešiti kako bi na nivou industrije postali konkurentni na evropskom tržištu – i to ne samo cenovno.\nPored toga, IT scenu u Srbiji odlikuje i nedostatak infrastrukture (u nekim slučajevima) i još jedna mnogo bitnija stvar – vrlo slabo se radi na razvoju karijera zaposlenih, dodaje Branko. “Česte su pojave da se radnici preopterećuju rokovima, prekovremenim radom i slično, pa ljudi brzo sagore ili im dosadi da rade jedno te isto. Zato je česta pojava da IT-jevci kod nas na svakih par godina menjaju poslodavca”, objašnjava.\nStoga je pitanje trenutka kada će kompanijama biti jeftiniije da ulažu u svoje zaposlene umesto da nalaze nove na tržištu rada, kaže Branko. Tada će onima koji su tek na početku karijere zaista isplatiti da daju 100% sebe, dodaje njegov kolega.\nOrganizacija rada je ista, ali atmosfera…\nU Nemačkoj su, nastavlja razgovor Branko, fleksibilno radno vreme i ostalo što domaći HR-ovi rado ističu odavno postali standard, te IT firme ne mame kandidate tim specijalnim ponudama ni paketima zdravstvenog i penzionog osiguranja. “Za sve ostalo (ako za poređenje ne uzimamo mlade startap kompanije) možemo slobodno reći da su srpski IT-jevci dosta razmaženiji, jer su tako u mogućnosti, kaže.\nOsim nekih kompanija koje potenciraju potpuno drugačiju kulturu ne bi li se izdvojile iz mase, organizacija rada u ostalim firmama u odnosu na srpske se ne razlikuje preterano. Branko dodaje:\nRadimo po sličnim procesima i sličnoj organizaciji, ali atmosfera pravi ogromnu razliku. Koliko god trivijalno zvučalo, sama činjenica da nemam službeni telefon i da, čak i da hoću, posao ne mogu da ponesem kući, veliko je olakšanje. Ta pozitivna atmosfera sa posla bez teškoća uspeva da se prenese na ostatak dana.\nIako je prednost Nemačke to što svako može da nađe posao, bez obzira na iskustvo kojim raspolaže, Branko ocenjuje da je mana to što su najplaćenije pozicije su u oblastima u kojima većina ljudi nema previše iskustva. Srpske IT plate, dodaje, su svakako niže u odnosu na njihove prosečne, ali su u odnosu na životni standard dosta veće, tako da se faktički na istim pozicijama više zarađuje u Srbiji jer su troškovi života manji (primera radi, stanovi u Nemačkoj mogu biti i do četiri puta skuplji).\nNikako ne smemo zaboraviti ni činjenicu da programeri u Srbiji imaju jedan od bolje plaćenih poslova u zemlji. Zato je, kaže Miloš, potrebno iskoristiti to zbog čega su plaćeni toliko koliko jesu da unaprede svoje veštine, kao i da uče nove, jer će ih samo iskustvo učiniti vrednijim i konkurentnijim u daljem radu:\nSvesni smo toga da je prosečna plata u Srbiji izuzetno niska, pa je to motiv mnogima da promene zanimanje i da mahom kroz kurseve osposobe sebe za rad u IT sektoru. Oni uglavnom dobiju sertifikat koji u suštini ne znači ništa, a ne dobiju potrebne veštine. Onog trenutka kada se steknu prava znanja i kada čovek stoji na dobrom temelju koji je napravio bilo kroz fakultet, kurs ili sam, vrlo brzo moze doći do “nagrade” koja bi trebala da ga motiviše da ne stane tu već da krene dalje.\nDolaskom stranih firmi u Srbiju, nastavlja, mnogi o tih mladih ljudi dobili su priliku da rade u velikim kompanijama, a da pritom ne odu iz zemlje. Ta iskustva im mogu biti od presudnog značaja ukoliko se javi potreba da napuste zemlju i to je jedna od najvećih prednosti IT tržišta u Srbiji. “Junior developeri u Srbiji imaju i šansu da pronađu male firme ili neke startap projekat koji će im pružiti priliku da rastu zajedno sa njim. Tako imaju priliku da stvore nešto od nule i to im može pružiti osećaj uspeha još na početku karijere, što je jako važno za kasnije”, kaže Miloš i nastavlja:\nZa sve ostale mid-tier i high-tier developere Srbija predstavlja pogodnu sredinu da pronađu pravac u kome žele da se oprobaju, od standardnih tehnologija do blokchain rešenja, a da pritom ostanu u sredini gde se govori njihovim jezikom. Za razliku od drugih branši, IT zajednica u Srbiji je velika, te česti seminari i predavanja mogu spojiti istomišljenike u ovom poslu i dozvoliti im da razmenom iskustva ostvare kontakte, a neretko započnu i neki svoj projekat.\nSa druge strane, podseća Miloš, Srbija kao pravna država i dalje ne gleda blagonaklono ka malim firmama, pa to dotiče i IT sektor, ali sve je to izazov koji stoji pred mladim ljudima koji žele svoj biznis u Srbiji.\n‘Šta mogu tamo što ne mogu ovde?’\nTo da li ćete otići ili ostati, saglasna su oba Netokracijina sagovornika, zavisi od osobe do osobe, ali uopšteni izazovi sa kojima se suočavaju svi oni koji žele da odu jesu jezik i prijatelji. “Meni lično to nije bio problem jer imam puno društva, a na poslu komuniciramo na engleskom. Međutim, i dalje se navikavam na funkcionisanje administracije i ustanova”, navodi Branko.\nŠto se profesionalne karijere tiče, nastavlja, IT struka je takva da su izazovi svakodnevna stvar, tako da se čovek lako navikne na sitne različitosti. Miloš na to dodaje:\nLično ne verujem u onu rečenicu “najlakše je otići” i mislim da nije tako. Najvažnije je raditi na sebi i verovati u ono sta želiš da postaneš, a lokacija nije ključna za uspeh – pogotovu u IT svetu. Srbija i ovaj sektor imaju dobar izbor pozicija i dosta inovativnih stvari, tako da je moguće ostvariti se u oblasti u kojoj želiš. Poenta je samo ne dozvoliti da zbog bolje plate radite nešto u čemu nema izazova.\nNaravno, ovo je pitanje na koje će svako od nas drugačije odgovoriti. Kako Miloš dodaje, nekim ljudima jednostavno odgovara mirna luka, dobar posao, poznata sredina, prijatelji, dok drugima “otvoreno more” predstavlja izazove u kojima žele da se oprobaju.\nMa za koju opciju se odlučili, teško je predvideti gde će srpski IT biti kroz par godina, zaključuje Miloš, i zato bi svoja razmišljanja o inostranstvu trebalo svesti na sledeće pitanje: šta bih mogao tamo što ne mogu ovde?


Dan: 19. marta 2019. - Grad Niš\nDelegacija Švedske razvojne agencije (SIDA) predvođena predsedavajućom borda direktora Ivon Gustafson i Ambasador Kraljevine Švedske nj.e. Jan Lundin posetili su danas Niš i razgovarali sa Gradonačelnikom Darkom Bulatovićem i predstavnicima niške Kancelarije za lokalni ekonomski razvoj o realizaciji projekta izgradnje postrojenja za prečišćavanje i preradu otpadnih voda.\nŠvedska podržava proces reformi u oblasti zaštite životne sredine kako bi se poboljšali ekološki standardi i ojačao proces reforme na putu Srbije ka EU i za to je, u periodu od 2016. do 2020. godine izdvojeno oko 20 miliona eura.\n”Švedska i Srbija imaju dugu istoriju saradnje. Želeli smo da saznamo više o prioritetima za saradnju danas – i u budućnosti, a Niš je dobar primer. Zajedno sa Ministarstvom životne sredine, Gradom i Evropskom unijom udružili smo snage u izgradnju postrojenja za prečišćavanje otpadnih voda u Nišu”, rekla je Ivon Gustafson i naglasila da je održivi urbani razvoj neophodan kako bi se osiguralo zdravlje građana, reka, vazduha i zemljišta, ali i ekonomskog razvoja. Švedska je podržala pripremu idejnog projekta i tenderske dokumentacije za postrojenje i sakupljače otpadnih voda, dok će, prema programu IPA 2018, EU finansirati izgradnju fabrike za prečišćavanje i preradu otpadnih voda u Nišu sa oko 43 miliona evra.\nGradonačelnik Bulatović izrazio je veliku zahvalnost Švedskoj razvojnoj agenciji na donaciji i velikom radu na ovom, za Grad Niš, izuzetno važnom projektu.\n”Zahvaljujem i ambasadoru Lundinu i predstavnicima Švedske agencije na velikom broju sastanaka i razgovora koje smo imali o projektu, i iskazanoj iskrenoj želji da on zaista i uspe. Evo došli smo u situaciju da smo blizu finalnoj fazi projekta. Grad Niš je izvršio sve obaveze do današnjeg dana, takođe i projektantski tim, i očekujemo da i nadalje sve ide po dogovorenom dinamičkom planu, na zadovoljstvo svih nas, jer zajedno realizujemo najveći ekološki projekat u ovom delu Evrope”, rekao je Gradonačelnik Niša.\nPročišćavanjem i preradom otpadnih voda u Nišu procenjuje se da će Nišava biti čistija za 11.000 tona mulja i čvrstog otpada godišnje, što će omogućiti bolje i mnogo zdravije uslove za život građana i smanjiti rizike od bolesti.\nNa trgu kralja Milana simboličnim odbrojavanjem na satu započela je zvanična promocija Evropskog prvenstva za žene u košarci.Gradonačelnik Niša Darko Bulatović pritiskom dugmeta označio je početak odbrojavanja do kontinentalnog šampionata koji u Nišu počinje za tačno 100 dana.\n“Simboličnim puštanjem u rad ovih satova podsećamo i sebe i građane da smo počeli da odbrojavamo poslednjih 100 dana do Evropskog prvenstva. U to ime, svim gostima srdačno želim dobrodošlicu u carski grad Niš, a našim košarkašicama – odlične igre, pobede i osvajanje još jednog zlata!”rekao je gradonačelnik.\nU Nišu će se igrati utakmice u grupnoj fazi,a nastupiće reprezentacije Italije,Mađarske,Slovenije i Turske.Mečevi su na programu u hali Čair od 27.do 30.juna.


Dogovori oko rezolucija kao u vaterpolu — sve se radi ispod vode - Sputnjik Srbija\n18:35 04.07.2015 (osveženo 16:19 05.10.2015) Preuzmite kraći link\nRuska Federacija je izašla sa svojim nacrtom, kao kontrapredlogom na britanski dokument, a mediji spekulišu da li bi, ukoliko kompromis u SB UN ne bude postignut i ipak dođe do glasanja o britanskoj inicijativi, Moskva mogla da uloži veto, posebno nakon što je predsednik Srbije Tomislav Nikolić u subotu to i zatražio od Rusije.\nDušan Spasojević, bivši ambasador Srbije u Turskoj, za Sputnjik objašnjava kako uopšte funkcioniše procedura glasanja u SB UN i kaže da stalne članice ne posežu olako za pravom veta.\nKo ima pravo veta\nGlas protiv, odnosno „pravo veta“ u Savetu bezbednosti UN, ima pet stalnih članica ovog tela — Francuska, Kina, SAD, Ruska Federacija i Velika Britanija — koje im omogućava da spreče usvajanje bilo koje rezolucije.\nUjedinjene nacije su, kako kaže Spasojević, osnovane na pretpostavci da će velike sile sarađivati i jedinstveno nastupati oko ključnih pitanja. Zato je i formiran Savet bezbednosti kao posebno telo UN, sa idejom da bude „malo i efikasno“.\nOn objašnjava da je pravo veta, po zamisli pisaca povelje, trebalo da se koristi samo u ekstremnim situacijama.\n„Međutim, vrlo brzo po formiranju UN, u periodu od 1946. do 1955. godine, u jeku Hladnog rata, pravo veta često su koristile obe strane u Hladnom ratu, čime je praktično bila blokirana čitava organizacija UN", kaže Spasojević.\nTo je, kaže srpski diplomata, uslovilo izmenu glasačke procedure i sporazumom između pet stalnih članica, uvedena je mogućnost apstinencije od glasanja, čime se i pored toga što se neka stalna članica uzdržala od glasanja ili se nije pojavila na sastanku, omogućava usvajanje neke rezolucije, ukoliko je obezbedila neophodnih devet glasova drugih zemalja.\nSistem „prvi u vremenu jeste u pravu“\n„U Savetu bezbednosti UN postoji sistem ’prvi u vremenu jeste u pravu‘. Dakle, ko prvi podnese rezoluciju, o njoj se glasa. Ukoliko se usvoji rezolucija koja je prva podneta, druga neće ni biti predmet glasanja, jer se o jednom pitanju samo jedna rezolucija može usvojiti“, objašnjava naš sagovornik.\nČinjenica da je britanski predlog rezolucije o Srebrenici za kratko vreme menjan čak četiri puta za Spasojevića nije iznenađenje.\n„Praksa je da se rezolucije modifikuju do dolaska na glasanje, jer niko ne želi da podnese inicijativu na koju će neka druga stalna članica uložiti veto. Sve se zemlje dogovaraju, ne samo velike sile, i itekako se gleda ko je podržao čiju rezoluciju. U ovom konkretnom slučaju, pitanje je koliko je ova rezolucija od vitalnog interesa za Veliku Britaniju“, kaže srpski diplomata.\nPrema njegovim rečima, diplomatska bitka o inicijativama u SB UN, koja se vodi van očiju javnosti, nije nimalo jednostavna.\n„To izgleda kao u vaterpolu, kada snimaju šta se dešava ispod vode. Pregovara se iza zatvorenih vrata, sve je dozvoljeno, sve je u igri i na stolu“, kaže Spasojević.\nVeto nije mala stvar\nVelike sile neće olako posegnuti za pravom veta, jer bi to moglo, u budućnosti, oslabiti njihove pregovaračke pozicije, po pitanju inicijativa koje su im važne, sa zemljom čijoj su rezoluciju u prošlosti dali negativan glas.\n„Često se dešava da neka rezolucija uopšte ni ne dođe na dnevni red, zato što je neko najavio da će uložiti veto“, kaže Spasojević.\nTakvo „odustajanje od rezolucija“, odnosno njihov nedolazak na dnevni red i glasanje, uglavnom se praktikuje kod pitanja koja nisu suštinski važna za zemlje podnosioce.\n„Sa druge strane, nije isključeno da to što neka zemlja takoreći ’odustane od rezolucije‘, sledeći put ovo odustajanje iskoristi kao neku vrstu ’kredita‘ u pregovorima sa zemljom čiju podršku prethodno nije dobila, kako bi je privolela da glasa za neko drugo pitanje koje joj je mnogo značajnije od rezolucije od koje je u prošlosti odustala“, objašnjava Spasojević.\nInače, od osnivanja Ujedinjenih nacija pa do februara 2007. godine SSSR odnosno Rusija je upotrebila najviše puta pravo veta (123), Sjedinjene Američke Države 76, Velika Britanija 32, Francuska 18 i Kina 6 puta. SSSR je najviše posezao za pravom veta za vreme Hladnog rata, pa su čak i njegovi najpoznatiji ministri spoljnih poslova Vjačeslav Molotov i Andrej Gromiko dobili nadimke gospodin Veto i gospodin Njet.\nrezolucija, Ujedinjene nacije, savet bezbednosti, Dušan Spasojević, Srebrenica, Njujork


Neozbiljna reakcija vlasti na požar u Vinči - Društvo - Dnevni list Danas\nPočetna » Vesti » Društvo » Neozbiljna reakcija vlasti na požar u Vinči\nMarko Vujić, asistent političke ekologije na Fakultetu političkih nauka\nNeozbiljna reakcija vlasti na požar u Vinči\nIvana Nikoletić25.08.2021. 12:15\nTačno je da merne stanice u Srbiji ne mere koncentraciju konkretnih kancerogenih materija poput furana i dioksina, koje su posledica spaljivanja otpada, posebno gume i plastike.\nMeđutim, neozbiljnost ekološke politike Srbije više se vidi kroz reakciju tokom i nakon požara na deponiji Vinča, nego u samoj činjenici da se požar dogodio. Naime, svojevrsni ekološki ping-pong nadležnih institucija oko toga ko „nema tehnologiju“, a ko „nije zadužen“ za merenje ovih materija predstavlja nemušt način kupovine vremena, dok se građani ne zasite ovim problemom i ne pređu na neki drugi koji će im mediji bliski vladajućoj nomenklaturi „slučajno“ servirati. Navedeno samo predstavlja uzak primer široke slike slabosti institucija u Srbiji, pa i nepoštovanja sopstvenih pravnih akata. Jer dostupnost informacijama koje su od javnog značaja, posebno u uslovima ugroženog zdravlja građana zakonska su obaveza i prioritet svake ozbiljne države koja počiva na institucijama, a ne kultu jedne ličnosti, ili kultu jedne stranke, kaže za Danas asistent političke ekologije na Fakultetu političkih nauka Marko Vujić.\nOn dodaje da požari na beogradskoj deponiji nisu novost, ali da je ovogodišnji bio najinvazivniji, i najosetniji po građane širom Beograda.\n– Tu možemo da govorimo o čitavom nizu propusta. Prvenstveno, Vinča ne zavređuje naziv deponija, jer taj pojam sa sobom nosi neku vrstu uređenosti, selekcije i skladištenja otpada, a nažalost Vinča to odavno nije i pre je možemo nazvati smetlištem. Lanac odgovornosti počinje svakako od nadležnih, gradskih vlasti, ali i republičkih uzimajući u obzir činjenicu da je Vinča jedna od najvećih ekoloških crnih tačaka u čitavoj Evropi, napominje Vujić.\nKako sagovornik Danasa objašnjava, domaći zakonodavni okvir u toj oblasti je relativno usklađen sa normativima Evropske unije, ali je problem nesprovođenje zakonskih i podzakonskih akata.\n– Privredni interesi, inspirisani političkim, jedino uvažavaju nova radna mesta, ma koliko ona bila ekonomski (ne)održiva, dok se štetnost novih investicija po životnu sredinu i zdravlje građana uopšte ne uvodi kao relevantna eksternalija. Opšti utisak je da strani investitori imaju ekološki komoditet kakav ne postoji u njihovim matičnim zemljama, te da je upravo to jedan od načina kojima naša vlast motiviše dolazak stranih kompanija. Ako o poklanjanju zemljišta od strane države, te ogromnim subvencijama po radnom mestu stranim kompanijama možemo polemisati sa ekonomskog nivoa, onda o povlađivanju u ekološkoj standardizaciji apsolutno ne bismo smeli ni da polemišemo ni sa jednog, posebno ne sa etičkog nivoa. Zdrava životna sredina, kao osnova zdravlja nacije, ne sme biti predmet trgovine, popuštanja i pregovora nijedne vlasti koja želi, ne napredak, nego opstanak sopstvenog naroda, jasan je Vujić.\nOn napominje da se u slučaju deponije u Vinči, nažalost, moramo zadovoljiti utešnim geslom da je „bolje i bilo kakvo rešenje, nego nikakvo“, te da „ostaje nada“ da će u već ugovorenom javno-privatnom partnerstvu na relaciji Beograd – francusko-japanski partner, bar potpisano u ugovoru biti sprovedeno.\nDa je zagađenje vazduha usled požara izuzetno opasno i kancerogeno, potvrdili su stručnjaci i sama SZO, podseća Vujić i dodaje da je tokom višednevnog požara u Vinči koncentracija furana i dioksina u vazduhu bila ogromna.\n– Za utehu nam ostaje da jedno izlaganje ovim materijama najverovatnije neće dovesti do fatalnih posledica, ali to je uteha koja je gubila na značaju svakim novim satom gustog dima iz Vinče koji se nadvijao nad našom prestonicom, kaže Vujić.\nU vezi s tim, konstataciju predsednika Republike i drugih visokih funkcionera da se građani bave ekologijom jer „dobro žive“, Vujić ocenjuje kao neistinitu.\n– Predsednik je očito konsultovao literaturu u kojoj stoji da su se zemlje Zapadne Evrope predvođene Nemačkom, počele baviti ekologijom kada je životni standard oličen u platama dosegao relativno visok nivo. Odista, 1970-ih je u Nemačkoj prosečna plata po radnom satu već iznosila više od tadašnjih 10 nemačkih maraka (2020. je 22 evra). Ono što mene lično zbunjuje u analogiji predsednika je korelacija pomenutog, sa na primer ekološkim aktivistima protiv MHE Stare Planine, iz opština Pirot i Knjaževac, gde zarada po radnom satu jedva prelazi 1,5 evro. Možemo li „dobrim životom“ pravdati lokalne ekološke proteste od Zrenjanina, preko Loznice do Pirota, na kojima su ljudi koji rade za jedan i po do dva evra po satu? Voleo bih da je predsednik zaista u pravu, te da naši ekološki problemi i motivi aktivizma jesu posledica dokolice jednog sjajnog životnog standarda, ali nažalost, to ne odgovara istini, zaključuje Vujić.\nSmetlište visoko 50 metara\n– Da bismo pojasnili kako smetlište u Vinči izgleda, koliko je prostrano i duboko, dovoljno je da zamislite da kada stanete na površinski sloj smeća, samo tlo se nalazi tek na 50. metru ispod vaših nogu, što je kao da stojite na vrhu Beograđanke, a sve ispod vas do Masarikove ulice su mračne dubine otpada, raznih hemijskih procesa, mikro i makro požara. Stvaranje ovakih prostranstava smeća je posledica višedecenijskog neodgovornog odlaganja otpada, izostanka selekcije, skladištenja i najzad reciklaže, objašnjava Vujić.\nNDB: Pašalić da kontroliše deponiju u Vinči\nPokret Ne davimo Beograd pozvao je ombudsmana Grada Beograda Marka Valjarevića, kao i zaštitnika građana Zorana Pašalića da pokrenu postupke kontrole i nadzora nadležnih institucija i republičkih i gradskih organa povodom požara na deponiji u Vinči koji je uznemirio javnost i izazvao posledice po zdravlje ljudi i životnu sredinu i da o nalazima u najskorijem roku obaveste javnost. D. D.\nDeponija VinčaMarko VujićPožarZagađenjeBeograd\nZrenjaninski Vodovod najavio isključenje vode na Bagljašu\nSrbija deveta na svetu po broju fudbalera koji nastupaju u inostranstvu\nZrenjaninski JKP Vodovod obavljaće radove u zrenjaninskom naselju Bagljaš, zbog čega će potrošači Industrijske zone Severoistok i tržni centar Big biti u sredu, 11. maja tokom prepodneva bez vode.\nŠabić: Nedopustivo uvođenje kamera za prepoznavanje lica u domovima zdravlja\nRodoljub Šabić, advokat i nekadašnji poverenik za informacije od...\nAnalitičar: Patrijarh Vartolomej se razbojnički poneo prema SPC\nProfesor Pravnog fakulteta u Kragujevcu Zoran Čvorović izjavio...\nVranjancima za letovanje na „Makedonskom moru“ neophodno ove godine najmanje 500 evra\nAko je suditi prema cenama koje su "stupile na...


► Penzioneri i bivši radnici PKB nastavljaju protest pred Predsedništvom i\nUdruženje penzionera i bivših radnika Poljoprivredne korporacije "Beograd" (PKB), njih oko 3.000 nastavljaju danas protest i blokadu glavnih saobraćajnica u Beogradu zato što ih predsednik Srbije Aleksandar Vučić nije obavestio da će ih primiti da razgovaraju o isplati naknade na ime akcija na koje su imali pravo prilikom privatizacije tog kombinata.\nPredsednik Udruženja penzionera i bivših radnika PKB Milinko Miladinović rekao je za Betu da je u petak sa šefom kabineta predsednika Srbije Ivicom Kojićem dogovoreno da ih juče do 16 sati obavesti da li će i kada predsednik države primiti bivše radnike na razgovor, ali se niko iz Vučićevog kabineta nije javio ni odgovarao na telefonski poziv.\nPoljoprivredna korporacija "Beograd" (PKB) privatizovana je u septembru 2018. prema objašnjenju Ministarstva privrede po modelu prodaje dela imovine i kapitala u vlasništvu Srbije i Akcionarskog fonda u zavisnim društvima Eko-lab, PKB Agroekonomik, a raznim zaključcima menjala je status vlasništva od društvenog, državnog, a po nekim dokumentima PKB je uknjižen i kao privatni vlasnik i na taj način su radnici isključeni iz prava na akcije, a potražuju oko 11 miliona evra.\n"Niko se više ne javlja na poziv, ni šef poslnaičke grupe Srpske napredne stranke (SNS) Aleksandar Martinović, niti u kabinetu predsednika Srbije Vučića koji kaže da svako mora da se javi i da vidi u čemu je problem", rekao je Miladinović.\nMiladinović je rekao da skup nisu prijavili Ministarstvu unutrašnjih poslova (MUP) i da to neće učiniti "zato što predsednik Vučić kaže da je Srbija demokratska zemlja i da svako ima pravo da izrazi svoje mišljenje".\n"Penzioneri i bivši radnici iamju pravo na akcije po Zakonu o privatizaciji i pošto država ne poštuje svoje zakone nećemo ni mi ", rekao je Miladinović.\nDeo PKB-a je kupila Al Dahra, firma iz Ujedinjenih Arapskih Emirata za oko 122 miliona evra, a u kupljenu imovinu spada oko 17.000 hektara zemljišta, ceo stočni fond od oko 17.000 grla stoke, mašine i zalihe rezervnih delova. Direktor kupljenog dela kombinata je Vojin Lazarević zbog koga je 2004. godine osnovan Anketni odbor u Skupštini Srbije da bi ispitao sumnjive finansijske transakcije i trgovanje strujom.\nal dahra /


/ JEDNOSTAVAN ŽIVOT\nKenzaburo Oe\tJEDNOSTAVAN ŽIVOT\nMa-čan je narator „Jednostavnog života“, dirljive priče o\nneobičnoj porodici. Ona i njen mlađi brat odrastaju u senci\nbriljantnog oca i brata, kao i majke koja je posvetila svoj život\nbrizi o njima dvojici. Otac je proslavljeni i neverovatno\ntalentovani pisac, a njihov brat, iako mentalno zaostao, poseduje\ngotovo magični talenat za komponovanje muzike. Oni su posvećeni\nsvom radu i jedan drugom, gotovo do isključivanja ostatka\nsvom radu i jedan drugom, gotovo do isključivanja ostatka porodice.\nMa- čanin život se menja kada njen otac napušta Japan da prihvati\nmesto profesora u SAD. Sa dvadeset godina, ona iznenada postaje\nglava porodice i mora da redefiniše obrasce njihovog porodičnog\nživota. Priča je u velikoj meri autobiografska, kao i sva ostala\ndela ovog genijalnog japanskog pisca, dobitnika Nobelove nagrade za


Realizovani projekti – Forum žena Prijepolja\nCategory: Realizovani projekti\n„Nejednaka raspodela poslova staranja – Neplaćeni rad na plećima žena“ Cilj projekta: Doprinos povećanju vidljivosti neplaćenih poslova staranja koji nisu prepoznati u društvu niti valoriziovani, kroz produkciju i emitovanje medijskih sadržaja, organizaciju okruglog stola i kroz fokus grupe ispitivanje najpotrebnijih vidova podrške ženama u okviru svakodnevnih neplaćenih poslova. U okviru projekta je objavljeno 40 medijskih…\nREALIZOVANI PROJEKTI U 2019. GODINI\nGrađani i mediji zajedno u borbi protiv korupcije Cilj projekta: Transparentniji rad lokalnih samouprava jugozapadne Srbije i smanjenje korupcije – glavne prepreke ekonomskom, socijalnom i demokratskom razvoju usled povećane kontrole rada lokalnih samouprava i njenih institucija od strane informisanih i aktivnih građana kao jednog od uslova demokratskog društva.Povećanje informisanosti građana i građanki jugozapadne Srbije na…\nREALIZOVANI PROJEKTI U 2018. GODINI\nInformisani i aktivni građani – korak bliži Evropskoj uniji Opšti cilj projekta je doprinos evropskim integracijama i demokratskom razvoju u Srbiji jačanjem uloge civilnog društva i medija. Unapređenje kvaliteta javne debate i informisanosti građana o procesu evropskih integracija u oblastima poštovanja ljudskih prava i rodne ravnopravnosti, medijskih sloboda i nezavisnosti medija, zaštitite životne sredine i…\nREALIZOVANI PROJEKTI U 2017. GODINI\nKoliko blizu ili daleko smo od Evropske unije? Opšti cilj projekta je doprinos evropskim integracijama i demokratskom razvoju u Srbiji jačanjem uloge civilnog društva i medija. Unapređenje kvaliteta javne debate i informisanosti građana o procesu evropskih integracija u oblasti poštovanja ljudskih prava i rodne ravnopravnosti, slobode i nezavisnosti medija i zaštite životne sredine i održivog…\nSamohrane majke – (ne)ravnopravnost i mehanizmi zaštite Cilj projekta: unapređenje položaja žena – samohranih majki u opštinama jugozapadne Srbije. Senzibilisanje građana/ki za probleme sa kojima se samohrane majke svakodnevno suočavaju i promenu tradicionalnih stereotipa i predrasuda o ženama, u ovom slučaju, samohranih majki, kako bi doprineli većoj informisanosti građana/ki i povećanoj toleranciji prema ovoj višestruko…


OVO VAM NIJEDAN RADNIK TERETANE NEĆE REĆI: Umesto da plaćate na hiljade dinara svakog meseca, postoji mnogo BOLJA OPCIJA | SasoMange\nOVO VAM NIJEDAN RADNIK TERETANE NEĆE REĆI: Umesto da plaćate na hiljade dinara svakog meseca, postoji mnogo BOLJA OPCIJA\nOd početka pandemije sve manje ljudi redovno posećuje teretane i fitness centre iz straha od zaraze ili prosto manjka samodiscipline što je, složićete se, navika koja polako uzima svoj danak, posebno kod mladih kojima je redovna fizička aktivnost neophodna radi održavanja zdravlja i kondicije.\nRuku na srce, u mnogim teretanama higijena generalno nije na zadovoljavajućem nivou, sprave se ne dezinfikuju redovno, prostor ne održava na odgovarajući način, vazduh je ustajao, a neretko su i velike gužve. Iz tog, ali i brojnih drugih, u poslednje vreme se sve više ljudi odlučuje na vežbanje kod kuće i ulaganje u sopstvenu teretanu koja donosi veliku uštedu na mesečnom nivou.\nImati sopstvenu kućnu teretanu zaista je izuzetno praktično za sve one koji vode aktivan život, a proces izgradnje i nabavke opreme uopšte ne mora da ide “preko trnja do zvezda”. Što se tiče opreme za treniranje u stanu, preporučujemo da se za početak odlučite na kupovinu jedne osnovne sprave i to one koja će vam omogućiti adekvatan kardio trening, poput trake za trčanje ili sprave za nordijsko skijanje.\nSobni bicikli i steperi takođe mogu biti dobra opcija, a u slučaju da ste početnik u vežbanju, savet je da se klonite složenih fitnes sprava već se opredelite za neku od dodatne opreme koja ne košta previše: benč klupa za vežbanje, šipka za dovratak, lopta za pilates, klupa za trbušnjake, a koju po više nego povoljnim cenama možete naći na sajtu sasomange.rs.\nBez obzira da li je kućna teretana vaše primarno mesto za rekreaciju ili ne, jednostavan pristup fitnesu u ovom užurbanom svetu je presudan, pa evo nekoliko razloga za stvaranje sopstvenog carstva za vežbanje:\nUz mogućnost da u bilo kom trenutku koristite vašu teretanu, dugoročno ćete uštedeti vreme, pa će vaš 45-minutni trening zapravo i trajati tih 45 minuta, za razliku od sat, sat i po vremena, koliko je obično potrebno za odlazak do teretane, spremanja u svlačionici, ćaskanja sa ljudima u prolazu i povratak kući. Ovo dodatno vreme omogućiće vam da provodite više vremena sa porodicom ili prijateljima, bavite se nekim drugim hobijem, čitate više, započinjete posao ili bilo šta drugo što ste možda želeli da radite.\nTeretana otvorena 24/7\nSa kućnom teretanom nije kraj sveta ako ste propustili zakazani trening jer vam je iskočio sastanak ili ako vas nije probudio jutarnji alarm. Pored toga, imaćete uvek mogućnost da vežbate drugi put ako je vaš prvi trening bio bezvredan u prvom pokušaju. Takođe, sprava za trčanje u vašoj ličnoj teretani uvek će biti slobodna, pa više nikad nećete morati da čekate da neko pre vas završi trening.\nU zavisnosti od toga da li trenirate za funkcionalnu kondiciju, powerlifting, spremate se za maraton ili radi opšteg zdravstvenog stanja, imaćete mogućnost da odaberete opremu koja je najprikladnija za treninge koje ćete izvoditi. Takođe, moći ćete da prilagodite trening sopstvenom tempu, glupirate se na traci ako vam se glupira i vežbate tempom koji prija vašem senzibilitetu, bez pritiska i pogleda sa strane.\nRecite zbogom gljivicama i bakterijama\nNa kraju, sa kućnom teretanom više ne morate da brinute zbog desetine oznojenih ljudi koji su već koristili datu spravu ili deo opreme. Oprema koju ćete koristiti biće samo vaša, pa i u slučaju da nemata vremena redovno da je čistite, rizik od prikupljanja raznih klica neuporedivo je manji.


S&T - Poslovna područja\nS&T konsultuje, planira i kreira individualno skrojena klijent-specifična rješenja bazirana na tehnologijama i proizvodima vodećih svjetskih proizvođača hardvera i softvera. Kao rezultat S&T jedinstvene strukture, S&T timovi u svakoj zemlji nemaju samo svoje profesionalce koji dobro poznaju specifične lokalne situacije, već oni mogu pozvati internacionalne eksperte iz bilo koje od 22 S&T zemlje koji će aktivno podržati i promovisati razmjenu znanja, i obezbijediti nivo podrške koji lokalne kompanije ne mogu pružiti.\nTelekomunikacije se danas suočavaju sa značajnim promjenama spregnutim sa tehnološkim inovacijama. Visoko kompetitivno tržište stvara ogroman pritisak na operatere i provajdere, neprekidno proširujući svoje usluge, sve više unapređujući razvoj i umanjujući troškove održavanja.\nIndustrija finansijskih usluga u centralnoj i istočnoj Evropi suočava se sa brojnim promjenama – jedinoj konstanti na kontinualno promenjivom tržištu. Zbog toga je za finansijske institucije izuzetno važno da mogu da se oslone na fleksibilan i efikasan IT sistem i infrastrukturu.\nIndustrijske kompanije su trenutno podložne promjenama: preuzimanjima, udruživanjima i izazovima globalne konkurencije koja vrši konstanti pritisak i iziskuje promjene. Tržišno raslojavanje zasnovano čisto na proizvodu više nije moguće zahvaljujući činjenici da novi razvojni procesi postaju sve skuplji i rizičniji a inovacioni ciklusi sve kraći. Povrh svega ovoga, kupci imaju veća očekivanja, te raste pritisak za poboljšanjem produktivnosti uz istovremeno smanjenje troškova.\nVladin sektor u Centralnoj i Istočnoj Evropi je trenutno jedan od najizazovnijih sektora u IT poslovanju; privrede u brzom razvoju, potrebe i regulatorni zahtjevi vezani za pristup EU (ili slične pred-pristupne aktivnosti) i povrh svega iznimna zabrinutost za sigurnost predstavljaju ogroman pritisak za javnu administraciju i njihova IT okruženja.


Ministarstvo za zajednice i povratak - Чланци поређани по датуму: četvrtak, 28 maj 2020\nPriština, 28 Maj 2020\nBezbednosna situacija na Kosovu i u povratničkim sredinama bila je tema sastanka ministra Dalibora Jevtića i komandanta Kosovskih snaga predvođenih NATO (KFOR), general-majora Mikele Risi.\nMinistar za povratak i zajednice Jevtić je izrazio zabrinutost za bezbednosnu situaciju u povratničkim sredinama posle nekih prekršaja nad Srbima i njihovom imovinom, navodeći da je potreban veći angažman svih relevantnih institucija za rešavanje bezbednosnih pitanja na Kosovu i izgradnju poverenja srpske zajednice.\nNa kraju sastanka, Komandant KFOR-a je potvrdio posvećenost KFOR-a da doprinese sigurnom i bezbednom okruženju i slobodi kretanja za sve zajednice na Kosovu, u skladu sa mandatom KFOR-a na osnovu Rezolucije 1244 Saveta bezbednosti Ujedinjenih nacija iz 1999.godine.\nMinistar Jevtić i general-major Risi nastaviće saradnju. KFOR će, u skladu sa svojim mandatom UN-a, nastaviti da sarađuje sa svim institucijama, posebno kosovskom policijom, na zaštiti imovine i života i obezbeđivanju sigurnog okruženja za sve.\nPriština, 28. maj 2020. godine\nU opštini Novo Brdo, danas je počela izgradnja osam porodičnih kuća za povratnike. Izgranja kuća površina 55, 62 i 95 kvadratnih metra povratničkim porodicama, realizuje se u okviru programa „Povratak i reintegracija (EU-RRK) faza 5“, koji finansira Kancelarija Evrospke unije na Kosovu, sufinansira Ministarstvo za zajedncie i povratak, a sprovodi Međunarodna organizacije za migracije (IOM).\nPorodice kojima se kuće grade ističu da je ovo veliki dan za njih, jer njihov san da se vrate i žive na Kosovu, postaje stvarnost.\nZamenica ministra za zajednice i povratak, Alma Duši Kabaši i gradonačelnik Novog Brda, Svetislav Ivanović prisustvovali su ceremoniji polaganja kamena temeljca za osam kuća za povratnike. Porodice povratnika nisu krile svoje zadovoljstvo i zahvalnost resornom ministarstvu i ministru Daliboru Jevtiću što su omogućili povratak raseljenih na svoja ognjišta.\n„Drago mi je što ljudi osećaju slobodu i žele da se vrate, a misija ministarstva je da to i ostvari”, istakla je u toku svog obraćanja prisutnima zamenica ministra Alma Duši Kabaši.\nGradonačelnik Novog Brda Svetislav Ivanović je izrazio zahvalnost Evropskoj uniji, Ministarstvu za zajednice i povratak, ministru Daliboru Jevtiću i zamenici Almi Duši Kabaši što imaju sluha za sve građane i što uvek izlaze u susret njihovim potrebama.\n”Čestitam vam početak radova na izgranji kuća. Pronađete mir i blagostanje u njima. Ministarstvo i opština koju vodim, imaju izvrsnu saradnju. Zajednički projekti su ključ opstanka ljudi na ovim prostorima”, zaključio je Ivanović\nKuće povratničkim porodicama u opštini Novo Brdo, gradiće se u selima Manišince, Bušince, Gornje Kusce, Jasenovik i Carevce. Projekat „Povratak i reintegracija (EU-RRK) faza 5” ralizuje se u 12 opština na Kosovu: Gračanica, Kosovo Polje, Đakovica, Novo Brdo, Obilić, Orahovac, Prizren, Peć, Istok, Kamenica, Klina i Štrpce. Krajem marta meseca ove godine na održanoj elektronskoj sednici Upravnog odbora projekta odobrena je izgradnja 62 kuće.\nTokom susreta dva zvaničnika je zaključeno da je neophodno veće angažovanje svih institucija na Kosovu u rešavanju bezbednosnih incidenata koji su zadnjih meseci pogodili srpsku zajednicu i povratničke sredine. Misija OEBS-a na Kosovu sa žaljenjem gleda na sve što se događa i zabrinuta je zbog učestalih napada na Srbe i njihovu imovinu na Kosovu. Ambasador Bratu je istakao da je misija OEBS-a povećala svoje prisustvo u mestima gde su se dešavali bezbednosni incidenti u kojima su meta bili Srbi povratnici i da su već preduzete aktivnosti na lokalnom, regionalnom i centralnom nivou u cilju institucionalnog rešavanja ovakvih problema.\n”Imamo primere da kada predstavnici međunarodnih organizacija više govore o problemima nevećisnkih zajednica na Kosovu i kada postoji veće angažovanje, dolazi do pozitivnih promena. Upravo zbog toga je neophodno da se svi aktivnije uključimo u zaštiti prava zajednica i sprovođenju zakona”, kazao je ministar.


Mikulić: Umjesto uklanjanja barijera, stopirana registracija firmi u FBiH - Istinomjer\nSuština izmjena i dopuna Zakona o registraciji poslovnih subjekata jeste da se proces osnivanja firmi učini bržim, jeftinijim i jednostavnijim. U uvodnom obrazloženju federalni ministar pravde Zoran Mikulić je podsjetio da je Vlada Federacije Bosne i Hercegovine svojim Programom rada za period 2012. – 2014. kao strateški prioritet identifikovala intenziviranje privrednog razvoja, te utvrdila da će naglasak u ovom period biti na jačanju domaćeg tržišta i uklanjanju barijera.\nUmjesto da izmjenama i dopunama Zakona o registraciji poslovnih subjekata, kako je to ranije najavio ministar pravde FBiH, Zoran Mikulić, bude olakšana registracija novih firmi, u ovom bh. entitetu došlo je do potpuno apsurdne situacije u kojoj općinski sudovi zbog „problema sa softverom“ne mogu registrirati niti jedan novi poslovni subjekt još od 17. juna ove godine. Tako npr. samo u Općinskom sudu Sarajevo na registraciju čekaviše od 600 novih kompanija.\nKada je u parlamentu glasano o Zakonu o registraciji poslovnih subjekata u FBiH, Vlada FBiH je, kao predlagač, još je na sjednici Predstavničkog doma Parlamenta FBiH pojasnila da ove izmjene teže olakšanju procedure za pokretanje poslovnih aktivnosti u Federaciji BiH, kao i da su izraz opredjeljenja Vlade za pojednostavljenja postupaka i jačanja transparentnosti u ovoj oblasti.\nMeđutim, sa njihovim stupanjem na snagu, došlo je do problema jer postojeći softver koji je namijenjen za registraciju poslovnih subjekata nije bio prilagođen izmjenama zakonskog rješenja, te je tako sredinom juna došlo do potpune obustave ovog procesa u FBiH. Dodatni problem leži i u činjenici da je još 1. decembra 2013. godine raskinut ugovor sa firmom Lanaco, koji nikada nije obnovljen, niti je potpisan novi s drugom odgovarajućom firmom. Kako su ranije istakli iz pravosudnih institucija, nadzor nad tim softverima i njihova nadogradnja u nadležnosti je Federalnog ministarstvo pravosuđa koje je, uz pomoć donatora, i kreiralo softvere i baze podataka.\nProblem sa registracijom poslovnih subjekata postojao je i početkom 2013. godine, kada je Agencija za zaštitu ličnih podataka donijela rješenje kojim je, osim imena i prezimena zastupnika, položaja unutar subjekta i opsega ovlasti, zabranjeno obrađivati druge osobne podatke. Sudovi u FBiH u to vrijeme su primjenjivali Pravilnik o upotrebi glavne knjige registra za registraciju, koji je predviđao da se, osim imena i prezimena, unose i prebivalište, JMBG, broj lične karte i pasoš, zbog čega je Agencija za zaštitu ličnih podataka BiHzabranila daljnju registraciju. Problem je tada riješen tako što je Ministarstvo pravde FBiH izmijenilo pravilnik, tako da izvod iz suda nije morao sadržavati sporne podatke, a sudovi su oslobođeni od njihovog obrađivanja.\nMikulić je još tada najavio kako se pripremaju i izmjene cjelokupnog Zakona o registraciji po hitnom postupku, kojima će riješiti sve nejasnoće. No, s obzirom da su izmjene ovog zakona usvojene tek nedavno, a da ih je Mikulić najavio po hitnom postupku, slobodno možemo zaključiti da se radi o neispunjenom obećanju, jer je od najave do usvajanja izmjena Zakona o registraciji prošlo godinu i šest mjeseci.\nSvakako, i njegovo obećanje o preduzimanju snažnih mjera kako bi se proces registracije firmi učinio jednostavnijim, evidentno je također ostalo neispunjeno, jer proces registracije ne samo da nije ubrzan, nego se sada našao u potpunom zastoju.


Naslovna Hercegovina Postavljeni prvi slojevi novog asfalta na magistralnom putu Nevesinje-Mostar /FOTO/\nNakon što je prije 15-tak dana počela rehabilitacija magistralnog puta Nevesinje – Mostar danas su postavljeni prvi slojevi novog asfalta u rejonu Bakračuše. Od ukupno planiranih 11 kilometara do naredne subote biće završeno presvlačenje jednog kilometra saobraćajnice od entitetske granice prema Nevesinju. Radove izvodi Кonzorcijum „HP Investing – Nevesinjeputevi“.\nNačelnik opštine Milenko Avdalović podsjeća da projekat finansira Vlada Republike Srpske preko Javnog preduzeća „Putevi RS“. Кaže da je ohrabrujuće što su izvođači uložili dosta truda da se i u poznu jesen urade prvi kilometri ove važne i frekventne saobraćajnice.\n− Mislim da se svi dobronamjerni ljudi raduju ovom poslu značajnom i za stanovništvo i privredu Hercegovine−ističe Avdalović.\nGrađevinski inženjer u preduzeću „HP investing“ Almir Dedović kaže da se presvlačenje asfalta izvodi u dva sloja.\n−Prvo se radi izravnavajući sloj debljine do dva centimetra, a potom i habajući sloj debljine pet centimetara – precizirao je Dedović. On je naglasio da se odjednom presvlači čitava širina kolovoza kako bi se postigao što bolji kvalitet radova.\nIzvođači poručuju da će prvi kilometar puta biti završen do subote, a nakon toga će radovi biti nastavljeni koliko to budu dozvoljavale vremenske prilike. I u narena tri dana u zoni izvođenja radova saobraćaj će biti obustavljen u dnevnom intervalu od 9 do 15 časova.


FoNet portal :: Pretraga / tagId=29556\nTag: podaci, Pogodaka: 228\nPodaci neoštećeni i zaštićeni\nSvi podaci koji se nalaze u bazama podataka Republičkog geodetskog zavoda (RGZ) su bezbedni, pouzdani, neoštećeni i zaštićeni, saopštio je danas RGZ povodom napisa u javnosti o sajber napadu kojem su bili izloženi prošle nedelje.\nPostupno priključenje RGZ\nPostepeno priključivanje državnih organa u bazu podataka Republičkog geodetskog zavoda počelo je jutros, javlja Radio-televizija Srbije.\nU protekla 24 sata jedna osoba je preminula od posledica korona virusa, a registrovano je 325 novih infekcija od 5.774 tesiranih uzoraka, saopštilo je danas Ministarstvo zdravlja na sajktu covid-19.rs.\nU prethodna 24 sata u Srbiji je registrovano 337 novih slučajeva korona virusa, dok je testirano 6.547 uzoraka, a nije bilo preminulih, objavljeno je danas na sajtu covid19.rs.\nPrema zvaničnim podacima, u poslednja 24 sata u Srbiji su preminule dve osobe od posledica korona virusa, tako da je ukupan broj žrtava sada 16.105, objavljeno je na sajtu Ministarstva zdravlja covid19.rs.\nNema preminulih od korone\nU protekla 24 sata od posledica korona virusa nema preminulih, a registrovano je 277 novih slučajeva infekcije od 6.842 testirana uzorka, saopštilo je danas Ministarstvo zdravlja na sajtu covid19.rs.\nU prethodna 24 sata u Srbiji od posledica korona virusa nije preminula nijedna osoba, registrovana su 242 slučaja zaraze, testirano je 7.058 uzoraka, navodi se danas na sajtu Ministarstva zdravlja.\nDekan Fakulteta bezbednosti Univerziteta u Beogradu Vladimir Cvetković uručio je danas setifikate drugoj generaciji menadžera za zaštutu podataka o ličnosti u prostorijama Poverenika za informacije od javnog značaja, saopštila je kancelarija poverenika.\nU prethodna 24 sata u Srbiji od posledica korona virusa preminula je jedna osoba, registrovano je 268 slučajeva zaraze, testiran je 7.931 uzorak, navodi se danas na sajtu Ministarstva zdravlja.\nU prethodna 24 sata u Srbiji od posledica korona virusa preminule su četiri osobe, registrovan je 291 slučaj zaraze, testirana su 7.872 uzorka, navodi se danas na sajtu Ministarstva zdravlja.


Vežbanje i san trudnica\nD. C. 21. juna 2014. 05:00\nTrudne žene koje u ranoj trudnoći redovno umereno vežbaju, spavaju bolje od trudnica koje su fizički neaktivne.\nIstraživač dr Mišel Okun, viši naučni saradnik sa Univerziteta u Kolorado Springsu, iznela je podatak da oko 25% trudnica u ranoj trudnoći ima problema sa spavanjem. Zbog toga se nekoliko studija bavilo proučavanjem uticaja umerenog vežbanja na miran san tokom trudnoće.\nStudija je ovih dana predstavljena na godišnjem sastanku Profesionalnog udruženja za proučavanje spavanja – SLEEP 2014.\nKada nema medicinskih ili akušerskih komplikacija, trudnicama se preporučuje 30 minuta umerenog vežbanja gotovo svakog dana. Nacionalni podaci pokazuju da samo 23% trudnica poštuje ove preporuke.\nDr Okun i njene kolege procenili su efekte vežbanja na san 183 trudnice. Dnevnici i ankete su korišćeni za prikupljanje podataka o spavanju (kvalitetu sna) i vežbanju tokom perioda od 10. do 12. nedelje, od 14. do 16. nedelje i od 18. do 20. nedelje trudnoće.\nNakon analize prikupljenih podataka, otkriveno je da su žene koje su umereno ali redovne vežbale – imale mirniji san, kao i ređa i kraća buđenja tokom spavanja nego trudnice koje se nisu bavile nikakvim fizičkim aktivnostima.\n„Nije potrebna određena doza vežbanja, već veoma malo fizičkih aktivnosti. S druge strane, visok nivo vežbanja nije dobar za spavanje, jer preveliki umor negativno utiče na miran san. Dakle, ne morate uraditi mnogo toga da biste imali koristi od vežbanja u trudnoći“, ističe dr Okun.\nMnogo dokaza ukazuje na to da su loš kvalitet sna, kratko trajanje sna i simptomi nesanice povezani sa povećanim morbiditetom i mortalitetom i kod muškaraca i kod žena. Literatura potvrđuje da ove veze postoje i kod trudnica. Loše spavanje i nesanica ne samo da negativno utiču na majku nego posredno mogu imati i dugoročne posledice na zdavlje deteta.\n„Moramo smisliti način da trudnice više vežbaju, kako bi imale ne samo bolji i mirniji san nego i bolje zdravlje, i svoje i svog budućeg deteta“, rekla je dr Okun.\nOna je napomenula da redovno vežbanje tokom trudnoće utiče na poboljšanje fizičkog i mentalnog zdravlja žene. Istraživanje je takođe pokazalo da je kod trudnica koje vežbaju: trajanje porođaja kraće, manja verovatnoća za carski rez i brži oporavak nakon porođaja.\nRezultate studije podržali su Nacionalni institut za zdravlje i Nacionalni institut za negu u Americi.


Seča stabala na površini na kojoj je planirana izgradnja gondole\nIsečena stabla na Kalemegdanu/Foto: FoNet/O. Stevanović\nU parku Ušće sa novobeogradske strane juče ujutro počela je seča stabala na površini na kojoj je planirana izgradnja gondole, a tokom dana sečena su stabla i na Kalemegdanu.\nPrema nezvaničnim informacijama kojima raspolaže televizija N1, planirano je da u narednim danima bude posečeno 150 stabala. Na pitanje TV N1 da li imaju neophodna odobrenja i dozvole, nadležni iz JKP “Zelenilo”, koji inače nisu želeli zvanično da daju izjave, tvrde da su dobili sve neophodne dozvole, a da je dokument kojima se seča stabala odobrava pribavljen 11. marta. Na zahtev da dostave prikupljenu dokumentaciju iz JKP “Zelenilo” upućuju na “Skijališta Srbije”, preduzeće koje je, inače, nosilac projekta. Dok se odgovornost prebacuje sa jednog na drugo javno preduzeće, nema reakcije ni u gradskoj upravi. “Umesto da čuvamo i da negujemo ono što imamo, u ovom slučaju jedan veliki park, mi ga uništavamo zarad jedne investicije i jednog projekta koji je apsolutno nepotreban. Znači, izgradićemo gondolu koja u samom svom projektu kaže da je upitno da li će se ekonomski isplatiti. I mi smo oštro protiv ovog projekta”, kazao je za N1 Dobrica Veselinović iz Inicijative “Ne davimo Beograd”. Zbog činjenice da je među ovim stablima najviše zdravih, akciji koja se u parku kod Ušća sprovodi oštro se protive i u Regulatornom institutu za obnovljive izvore energije i zaštitu životne sredine (RERI). Kažu da je niz institucija u Gradu Beogradu trebalo da prethodno da mišljenje – od Sekretarijata za urbanizam i građevinske poslove do stručne komisije o uticaju projekta na životnu sredinu. “U Gradu Beogradu, koji pati od problema zagađenja vazduha, kome nedostaju zelene površine, seći 150 stabala – zaista je potrebno dati ozbiljno opravdanje i razloge zbog čega je takav čin neophodan. Podsetio bih da se Grad Beograd nedavno najavio da će se kandidovati za zelenu prestonicu Evrope, možda je ovo jedan od dobrih načina i promotivnih aktivnosti kojima može da se prikaže”, rekao je Mirko Popović iz RERI-ja.\nInače, radovi na izgradnji gondole od Ušća do Kalemegdana, prema najavama gradskih čelnika, počinju do kraja ove godine. Grad Beograd finansira jednu trećinu projekta, a Ministarstvo trgovine, turizma i telekomunikacija daje dve trećine novca, budući da je projekat izgradnje gondole svrstan među kapitalne investicije. Gondola će koštati oko milijardu i osamsto miliona dinara, od čega će 600 miliona obezbediti Grad Beograd, a ostalo Ministarstvo turizma i telekomunikacija. Izvođači radova su firme “Leitner S.p.a Vipiten”, KOTO, “Elkoms” i “Del ing”. Gondola koja će povezivati Kalemegdan i Ušće biće duga oko kilometar. Računica gradske vlasti glasi: oko 3.000 osoba na sat prelaziće ovaj potez u oba smera za oko pet minuta – jer će gondola voziti oko 20 kilometara na sat i imati 35 kabina. Ideja o izgradnji žičare u Beogradu stara je gotovo ceo vek – tačnije 95 godina, jer je prvi projekat 1922. uradila zagrebačka firma “Čavlina i Sladoljev”.\nIstinomer je podsetio da je tokom kampanje za beogradske izbore 2018. tadašnji gradonačelnik Beograda Siniša Mali, u društvu prvog na listi SNS-a Zorana Radojčića, obećao da će gondola početi da se gradi “u drugoj polovini 2018, najkasnije do kraja godine”.\nBritanski parlament ponovo odbacio sporazum o Bregzitu“Šta se dešava sa novim pravilnikom o sufinansiranju medija?”


Kad milioner pomogne, odmah je sumnjiv | odgovornoposlovanje.rs\nBeograd, 09. jun 2019. – U Srbiji živi više 2.500 dolarskih milionera, osoba koje poseduju „likvidna finansijska sredstva vrednosti iznad milion američkih dolara”, a među njima su i 40 superbogataša s više od 30 miliona dolara imetka, kao i četiri osobe čije je bogatstvo veće od 100 miliona dolara.\nU želji da sazna kako najbogatiji ljudi u Srbiji odlučuju kome će donirati novac i šta ih motiviše da pomažu društvu, „Smart kolektiv” sproveo je istraživanje na reprezentativnom uzorku bogataša, čija procenjena vrednost likvidnih finansijskih sredstava prevazilazi pola miliona američkih dolara. Reč je o prvom istraživanju ove vrste u Srbiji, sprovedenom pod okriljem projekta za unapređenje okvira za davanje, koji finansira Usaid, a sprovodi Koalicija za dobročinstvo, koju čine Fondacija Ana i Vlade Divac, Fondacija Trag, Katalist Balkans, „Smart kolektiv”, Srpski filantropski forum, Forum za odgovorno poslovanje i Privredna komora Srbije.\n– Rezultati ovog istraživanja govore da je prosečan milioner u Srbiji tokom 2017. godine izdvojio blizu 13.000 evra poreza na donacije. On je najviše uložio u obrazovanje mladih osoba, a glavna motivacija za davanje je osećaj odgovornosti prema sredini u kojoj je odrastao, ali i prema čitavom društvu, kome želi da vrati makar deo vrednosti koju je stvorio baveći se preduzetništvom. Jednostavno rečeno, on želi da pomogne mladima koji se nalaze u istoj situaciji kao i on nekada, odnosno imaju želju i volju da rade vredno i posvećeno, ali im treba podrška. Osim mladih i talentovanih osoba, bogataši često žele da pomognu osobama na socijalnim marginama, koje su na više načina ugrožene. Konačnu odluku o tome kome će donirati novac bogataš najčešće donosi sam, mada se oslanja i na analizu podataka, pomoć stručnih osoba i partnera – ističe Neven Marinović, direktor „Smart kolektiva”, i dodaje da visina iznosa izdvojenog za filantropiju na godišnjem nivou zavisi od finansijskih rezultata kompanije.\nNaš sagovornik dodaje da su bogate osobe po pravilu nepoverljive prema posredničkim organizacijama i uglavnom sarađuju samo sa onima koji su u proteklom periodu dokazali da zaslužuju njihovo poverenje ili su pod kontrolom osoba koje privatno poznaje. Njih najviše brine mogućnost zloupotrebe poverenih sredstava, zbog čega neretko odlučuju da sredstva šalju direktno korisnicima ili pokreću projekte preko svoje kompanije ili fondacije. Njihovu motivaciju za davanje umanjuju povremene kritike dela javnosti, odnosno sumnje u dobre namere, kao i u način na koji su razvili svoj biznis.\nPored negativnih komentara javnosti, osobe koje razmišljaju o čovekoljublju nezadovoljne su i komplikovanim administrativnim zahtevima koje moraju da ispune kako bi nekome nešto donirale, kao i opšteprisutnom korupcijom.\nVećina ispitanika izjasnila se da nisu dovoljno upoznati sa olakšicama koje postoje u ovoj oblasti, dok neki od njih naglašavaju činjenicu da Zakon o porezu na dohodak ne prepoznaje davanja fizičkih lica kao osnov za umanjenja poreza. Učesnici u ovom istraživanju smatraju da ne bi trebalo oporezivati stipendije koje se dodeljuju mladim talentima i da bi bilo poželjno uvesti posebne olakšice u oblasti davanja za obrazovanje. Takođe je sugerisano da bi filantropima iz dijaspore trebalo ponuditi određene olakšice, bilo da doniraju ili investiraju novac u projekte od značaja za lokalnu sredinu iz koje potiču, ili u kapitalne projekte koji imaju uticaj na čitavo društvo.\nNaš sagovornik podseća da je razvoj filantropije u Srbiji počeo u 19. veku, i to sa aktivnijim privrednim i kulturnim napretkom naše zemlje. Slavni srpski filantropi, poput Kapetan-Miše Anastasijevića, Ilije Milosavljevića Kolarca, Milana Kujundžića Aberdara i Nikole Spasića, počinjali su sa osnivanjem svojih zadužbina, ulažući u obrazovanje, kulturu, umetnost i druge oblasti koje su smatrali značajnim za razvitak i očuvanje društva, odnosno duhovnih i materijalnih dragocenosti. Zadužbinarstvo u Srbiji imalo je zlatni period između Prvog i Drugog svetskog rata, kada je i osnovan najveći broj zadužbina. Glavna ideja i želja filantropa bila je da vrate zajednici makar deo vrednosti koju su stvorili živeći i radeći u njoj i da svoje nasleđe i ime sačuvaju od zaborava.


STATE DEPARTMENT: SJEDINJENE DRŽAVE POZDRAVILE USVAJANJE REZOLUCIJE O SREBRENICI — Bosnjaci.Net\nSTATE DEPARTMENT: SJEDINJENE DRŽAVE POZDRAVILE USVAJANJE REZOLUCIJE O SREBRENICI\nObjavljeno: 19. June 2021. 12:06:20\nAmerički State Department pozdravio je jučer Rezoluciju o Srebrenici usvojenu u Skupštini Crne Gore.\n"Stav Sjedinjenih Država o tom pitanju je dugotrajan i nepokolebljiv. To bolno poglavlje evropske historije nikada ne smije biti negirano niti zaboravljeno", naveo je portparol State Departmenta u odgovoru na upit Glasa Amerike da prokomentariše usvajanje Rezolucije i smjenu crnogorskog ministra pravde Vladimira Leposavića.\nOsim žustre reakcije dijela crnogorske javnosti koju, iako je dio vlasti, predvodi prosrpski Demokratski front, kritički tonovi zbog odluke donesene u najvišem zakonodavnom tijelu Crne Gore, stižu od najviših zvaničnika i ministara Srbije i bh. entiteta Republike Srpske.\nReagujući na brojne kritike, crnogorski premijer Zdravko Krivokapić poručio je da Demokratski front zajedno sa Demokratskom partijom socijalista, aktuelnog predsjednika Mile Đukanovića, dogovora obaranje Vlade i Skupštine Crne Gore.\n"U cilju raspisivanja novih parlamentarnih izbora. Budite sigurni da su svi iz vlade i parlamentarne većine koje Demokratski front danas optužuje za izdaju, spremni da vašu i našu pobjedu na avgustovskim izborima odbrane po cijenu svojih života. Demokratski front je bojkotom Skupštine sada i javno postao dio parlamentarne većine sa DPS", napisao je Krivokapić na Twitteru.\nTakođer, ukazao je da smatra da je Rezolucija o genocidu u Srebrenici bila nepotrebna, jer kako je rekao, produbljuje podjele i sukobe u društvu.\n"Pored toga, u Bosni i Hercegovini nije usvojena takva rezolucija. Crna Gora je već imala usvojenu deklaraciju Evropskog parlamenta o događajima u Srebrenici", poručio je Krivokapić.\nDemokratski front, jedan od činilaca vladajuće koalicije u Crnoj Gori, objavio je da ne priznaje Rezoluciju o Srebrenici izglasanu u crnogorskom parlamentu.\nKako su ukazali lideri te političke grupacije Andrija Mandić i Milan Knežević, time su Republika Srpska i srpski narod označeni kao genocidni. Također, prema njihovim tvrdnjama to znači ukidanje Republike Srpske.\n- Taj dokument je za Crnu Goru sramniji od priznanja nezavisnosti lažne države Kosovo, - poručeno je na konferenciji za medije Mandića i Kneževića.\n- Građani Srbije, narode, glavu gore, imat ćemo još rezolucija i deklaracija u regionu. Sve će biti prepisane britanske rezolucije, Vijeća sigurnosti i neke druge rezolucije i svi će da govore kako to nije upereno protiv srpskog naroda, a svima je jasno protiv koga su donesene - ukazao je Vučić u objavi postavljenoj na profile društvene mreže Instagram.\nKorak dalje otišao je aktuelni ministar policije Srbije Aleksandar Vulin, koji je zatražio da se zabrani ulazak u Srbiju onima koji su, kako je naveo, u Skupštini Crne Gore glasali za Rezoluciju o genocidu u Srebrenici.\n"Apsolutno neprijateljski čin", ospervacija je Milorada Dodika, predsjedavajućeg Predsjedništva Bosne i Hercegovine.


Sinoć je u Zaječaru osnovan Savez za Srbiju ZAJEČAR - najveći opozicioni blok! (VIDEO)\nSinoć je u Zaječaru osnovan Savez za Srbiju ZAJEČAR – najveći opozicioni blok! (VIDEO)\nPokret radnika i seljaka, ZA Česme, Pokret Živim za krajinu, ljudi zar ćemo dozvoliti da nas ponovo prevare, da se kunu da ih interesuje samo lokal.\nPa kako čoveče može da te interesuje samo lokal kada se 60,000 radno sposobnih ljudi godišnje iseljava iz Srbije, kada našim vrednim seljacima smanjuju subvencije sa 14,000 na 4 hiljade dinara, kada država legalizuje kriminal, zajedno smo na crnoj listi za pranje novca zajedno sa Irakom, Etiopijom, Sirijom, kada je zdravstveni sistem u rasulu, a uskoru nećemo imati ko da nas leči! Kako čovece možeš razmišljati samo lokalno kada urušavaju školski sistem i uvode dualno obrazovanje da bi nam deca kao robovi u pelenama radila za minimalac investitora koji dobija subvencije dok domaći privrednici sede u zapećku, kada nam državu ubijaju.\nŽelim da se probude svi radnici i svi oni koji su u strahu,koji još uvek misle da su sami i koji još uvek ćute, skrivaju se i guše u problemima, želim da se svi zajedno borimo za bolje sutra!\nVideo snimak kompletne konvencije:\ndemokratska stranka dveri miloš stojadinović miloš veličković narodna stranka nemanja veljković osnivanje Savez za Srbiju savez za srbiju zaječar sindikat sloga sonja milutinović\nPredstavnici pokreta Dveri u Zaječaru pružili podršku...\nObradović i Kostić nastavili štrajk glađu\n08.11.2018. u 15:22\nvreme je da se grad ocisti od svakojakog sljama..i borskog i negotinskog…napoljeeee….


Radio Tivat | Regentu nagrada za brigu o životnoj sredini\n13 дец Regentu nagrada za brigu o životnoj sredini\nPosted at 13:54h in Turizam\tby\tZora Krstovic\nUnija poslodavaca Crne Gore nagradila je hotel Regent Porto Montenegro kao kompaniju koja je brojem projekata tokom 2019. godine najviše doprinijela zaštiti životne sredine u 2019. godini, saopštili su iz menadžmenta hotela.\n,,Počastvovani smo što su upravo naš hotel i tim izabrani za ovogodišnjeg pobjednika i smatramo da priznanje koje nam je uručeno ističe fundamentalne vrijednosti našeg preduzeća i poslovanja. Osim što je sam Regent Porto Montenegro izgrađen po principu “pametne“ zgrade, kontinuirano implementiramo korporativnu politiku „Green Engage“ koja ima za cilj efikasno korišćenje resursa i njihov monitoring u cilju uštede energije. Kao jedan od lidera hotelske industrije u Crnoj Gori, vjerujemo da je zaštita okoline i održivo poslovanje dužnost svake kompanije prema ovoj izuzetnoj zemlji, koja je samim Ustavom ekološka država” izjavio je izvršni direktor Regent Porto Montenego-a, Kai Dieckmann.\nU protekloj godini, zaposleni i menadžment Regent Porto Montenegro hotela učestovali su u broju globalnih i međunarodnih aktivnosti i akcija, poput ,,Sata za planetu” i ,,Međunarodnog čišćenja obale”. Regent Porto Montenegro kontinurano doprinosi zaštiti okoline pa su tako u svim restoranima hotela Regent plastične slamke zamijenjene slamkama od celuloze, te su jednokratne plastične ambalaže eliminisane iz upotrebe, dok se plastika sakupljena na godišnjem nivou reciklira i sredstva prikupljena reciklažom koriste u humanitarne svrhe.


MO: RUS snage počele da granatiraju "Azovstalj"\nMO: RUS snage počele da granatiraju „Azovstalj“\nTanjug 3. maja 2022. 14:22\nMARIJUPOLJ – Ruske snage su počele da granatiraju i bombarduju čeličanu „Azovstalj“ u južnom ukrajinskom lučkom gradu Marijupolju nakon što su ukrajinski vojnici iskoristili režim prekida vatre kako bi zauzeli vatrene položaje, izvestila je danas agencija RIA Novosti pozivajući se na rusko Ministarstvo odbrane.\n„Proglašen je prekid vatre, civili su morali da se evakuišu sa teritorije Azovstalja. To su iskoristili vojnici Azova i Ukrajine, koji su stacionirani u fabrici. Izašli su iz podruma, zauzeli vatrene položaje na teritoriji i u zgradi fabrike“, navodi ruska agencija u izveštaju, prenosi Rojters.\nPortparol Ministarstva unutrašnjih poslova samoproglašene DNR saopštio je juče da je ukrajinska strana prekinula režim prekida vatre u čeličani „Azovstalj“ i počela granatiranje sa svojih položaja na teritoriji fabrike.\nOn je za rusku agenciju RIA Novosti rekao da su pripadnici Narodne milicije DNR morali da odgovore.\nRežim prekida vatre je uveden ranije, usled čega je nekoliko stotina civila uspelo da se evakuiše sa teritorije oko „Azovstalja“ i okolnih područja.


Moskva: Neosnovane, izlizane optužbe Zehofer, koje su izrečene u najboljoj tradiciji ‘lova na veštice’ u najmanju ruku izazivaju nedoumice\nIzvor: Vostok.rs, 10.Jul.2020, 15:19\nAmbasada Rusije u Nemačkoj osvrnula se na antiruske delove izveštaja o radu kontraobaveštajne službe, koji je ranije objavio ministar unutrašnjih poslova Nemačke, Horst Zehofer, istakavši da pokušavaju da iskoriste temu takozvane ruske pretnje u političke interese.\n„Neosnovane, izlizane optužbe, koje su izrečene u najboljoj tradiciji ‘lova na veštice’ u najmanju ruku izazivaju nedoumice. Preostaje samo da duboko žalimo, jer ugledno ministarstvo pokušava da instrumentalizuje temu takozvane ruske pretnje u političke interese, tražeći u mraku crnu mačku koje tamo nema“, navodi se u saopštenju ruske ambasade. Takođe se dodaje da takav događaj ne doprinosi pozitivnom razvoju bilateralnih odnosa. U izveštaju nemačkog ministra navodi se da Rusija, zajedno sa Kinom, Iranom i Turskom ostaje "lider u obaveštajnim aktivnostima, usmerenim protiv Nemačke". Takođe se navodi da su obaveštajne službe Rusije i Kine "posebno aktivne u sferi sajber-špijunaže protiv nemačkih institucija".


Domaća operativa u elektroenergetici 28 Maj 2015 - bif\nSistem Elektroprivrede Srbije (EPS) već decenijama unazad okosnica je upošljavanja kapaciteta domaće elektromašinogradnje, ali poslednjih godina nosioci projekata izgradnje novih elektroenergetskih objekata uglavnom su inostrane kompanije.\n„Razlog za ovakvu situaciju leži u nemogućnosti domaće privrede da samostalno izvede tu vrstu objekata. U takvim projektima domaće kompanije su podizvođači inostranim kompanijama”, kažu za „Biznis i finansije” u EPS-u ističući da u oni vrlo često preporučuju da se u okviru ugovora stranih nosioca maksimalno angažuju domaći proizvodni kapaciteti. „U nizu projekata proteklih godina domaća preduzeća bila su nosioci ugovora, gde god je to praktično bilo moguće. Ipak, za neke projekte to nije bilo moguće”, kažu u EPS-u.\nGlavni nosilac posla izgradnje prve velike termoelektrane u Srbiji posle tri decenije biće kineska kompanija CMEC (China Machinery and Engeneering Company). Izbor kineske kompanije za gradnju novog bloka kapaciteta 350 megavata u Termoelektrani „Kostolac B” posledica je i toga što se projekat finansira iz kredita kineske Eksim banke. Slika u kojoj finansijer bira glavnog izvođača mogla bi da se ponovi i u drugim velikim investicijama u energetici, čiji se početak realizacije očekuje u narednih nekoliko godina. O izgradnji termoelektrana i proširenju rudnika uglja „Štavalj”, kao investiciji od oko 800 miliona evra, razgovara se, naime, sa češkom kompanijom Alta, o gradnji oko 600 miliona evra vredne reverzibilne hidroelektrane „Bistrica” pregovaralo se sa Kanađanima, a strani partneri traže se i za hidroelektrane na Drini i Dunavu…\n„Udruživanje kompanija iz Srbije jedini je način na koji one mogu da konkurišu jakim inostranim korporacijama. Pojedinačnim konkurisanjem na tenderima za velike projekte, i pored znanja, iskustva i potencijala, ne mogu da pariraju stranim kompanijama i budu nosioci poslova, pa je u praksi domaća operativa samo podizvođač, ili radna snaga stranih kompanija u sopstvenoj zemlji”, objašnjava Slobodan Babić, predsednik Skupštine Poslovnog udruženja Elektromašinogradnja, koje okuplja domaće kompanije.\n“Kao podizvođači, domaće kompanije su prinuđene da poslove prihvataju po diktiranim-ucenjivačkim cenama, koje u većini slučajeva pokrivaju samo realne troškove poslovanja.To znači da domaće kompanije kao podizvođači nemaju mogućnost da učestvuju u podeli profita srazmerno svom učešću u projektu. Bez profita nema ulaganja u razvoj i modernizaciju opreme, niti školovanja i usavršavanja sopstvenog kadra svih profila i struka. Samim tim domaće kompanije gube trku sa tehnološkim razvojem i mogućnost da budu konkurentne na budućim poslovima. Domaća preduzeća istovremeno ostaju bez reference i tako gube mogućnost da same učestvuju na tenderima u Srbiji i inostranstvu”, kaže predsednik Skupštine Elektromašinogradnje.\nBorba za referencu\nU domaćim kompanijama smatraju da bi država trebalo da im pruži podršku i kao dobar primer ističu Hrvatsku, koja je upošljavala svoje firme, direktnom dodelom poslova koji su im potom služili kao referenca za projekte u inostranstvu.\nPočetkom 2015. u Srbiji je formirana radna grupa koju čine predstavnici ministarstava privrede, rudarstva i energetike i finansija, Uprave za javne nabavke, EPS-a, privrednih komora Srbije i Beograda, kao i Poslovnog udruženja Elektromašinogradnja, a čiji je cilj stvaranje institucionalnog ambijenta za upošljavanje kapaciteta i dalju stabilizaciju poslovanja srpske elektromašinogradnje. Radna grupa preko Privredne komore Srbijetreba da pripremi predlog obavezujućih mera za postupanje javnih preduzeća u javnim nabavkama, koje bi, potom, trebalo da potvrdi Vlada Srbije, očekuju privrednici.\nNeki od predloga privrednika su da domaće firma dobiju poslove vredne najmanje 60 odsto ukupne vrednosti projekta koji se realizuje kroz kredit ili strateško partnerstvo, kao i da se u 2015. i 2016. prioritetno realizuju projekti koje obezbeđuju maksimalan procenat angažovanja domaće elektromašinogradnje. Predloženo je i da se striktno primenjuju domaće zakonodavstvo o licencama za strane firme.\nUdruženje Elektromašinogradnja traži i da se dozvole za strane radnike izdaju po principu jedna na tri angažovana domaća radnika, po ugledu na Tursku koja primenjuje pravilo jedan stani radnik na pet domaćih. Predlog je i da se javna preduzeća obavežu da, pre objavljivanja tendera vrednosti iznad 500.000 evra uslove dostave Privrednoj komori Srbije koja će dati saglasnost za objavljivanje ukoliko srpske firme mogu da ih ispune pojedinačno ili u konzorcijumu.\n“Na ovaj način bi država stvorila fer uslove za domaće firme u nadmetanju za dobijanje poslova pod ravnopravnim uslovima sa stranim firmama prvo u Srbiji, a potom i u inostranstvu. Očekujemo da država podrži domaća preduzeća i stimuliše ih da sačuvaju postojeća radna mesta i otvaraju nova”, navodi Babić.\nU Upravi za javne nabavke, međutim, kažu da su predlozi privrede koji daju prednost domaćim kompanijama u postupcima javnih nabavki u suprotnosti sa direktivama EU.\n“Zakon i dalje predviđa preferencijalni tretman domaćim ponuđačima u iznosu od pet odsto u ceni, odnosno pet pondera. Jedan od bitnih zahteva EU u procesu pregovora jeste da se izjednači tretman domaćih i stranih ponuđača”, ističe direktor Uprave za javne nabavke Predrag Jovanović.\nOn dodaje da domaće firme neophodne reference mogu da steknu i kroz poslove koje obavljaju kao podizvođači. “Domaća firma koja je radila kao podizvođač može da iskoristi reference na tom poslu u narednim postupcima javnih nabavki i da na taj način, kroz nekoliko poslova, stekne uslove da nastupi samostalno. Ukoliko su zahtevi tendera u pogledu traženih kapaciteta i referenci previsoko postavljeni, ponuđač može da podnese zahtev za zaštitu prava Republičkoj komisiji ukazujući na diskriminaciju”, kaže Jovanović.\nŠanse na vidiku\nEPS u proseku investira 200 miliona evra godišnje u održavanje postrojenja, a učešće domaćih kompanija u poslovima održavanja i remonta proizvodnih i distributivnih postrojenja je značajno, objašnjavaju u EPS-u.\nTokom 2014. godine samo u održavanje rudnika i elektrana EPS-a uloženo je 12,7 milijardi dinara, dok je isto toliko izdvojeno kako za investicije, tako i održavanje u distributivnom sektoru.\nU EPS-u navode da u rudarskom sektoru, najveći deo poslova po obimu, a i po ceni obavljenih radova pripada domaćim preduzećima, dok veliki deo poslova obavljaju službe održavanja kopova iz sistema EPS-a. Učešće stranih kompanija na održavanju i remontima u rudnicima je veoma malo, ispod jedan odsto. Takođe, kod nabavke opreme za održavanje u velikoj meri zastupljene su domaće kompanije, a usluge su isključivo vezane za srpske firme.\nMeđu primerima saradnje sa domaćim firmama je revitalizacija agregata hidroelektrane “Đerdap 1”, gde mnoge poslove pored izvođača radova, ruske firme „Silovije mašini“, učestvuju i stručnjaci domaćih firmi i instituta, kao i revitalizacija četiri agregata Hidroelektrane (HE) „Bajina Bašta“ na kojoj su bili su angažovani austrijska firma „Andritz hydro“ i domaće kompanije.\nDa domaće kompanije imaju kvalitet prepoznala je i jedna od vodećih svetskih kompanija Mitsubishi Hitachi Power Systems iz Japana i angažovala ih kao ravnopravne partnere u konzorcijumu za projekat odsumporavnja dimnih gasova u Termoelektrani „Nikola Tesla A” čija je evaluacija u toku. Domaće kompanije bi u tom poslu, čiji je budžet oko 200 miliona evra i koji se finansira iz japanskog ODA kredita, mogle da dobiju posao vrednosti 63 odsto ukupne ponude.\n„To bi bilo prvi put da domaće firme učestvuju u tom procentu u projektima koji se finansiraju stranim kreditima”, istakao je Babić.\nU regionu tek predstoji realizacija projekata odsumporavanja u Tuzli, Kaknju, Ugljeviku, Gacku, ali i u obrenovačkoj elektrani TENT B. Sa referencama stečenim u projektu TENT A, domaće firme veruju da postoje velike šanse za novim poslovima u budućnosti, a time i za upošljavanje radnika.\nPoslovno udruženje Elektromašinogradnja formirano je 2009. sa ciljem da se kroz objedinjenu konkurentnu ponudu kvalifikuje za poslove u razvoju energetike Srbije. Članice udruženja su ATB Sever, Goša FOM, Energoprojekt Entel, Energoprojekt oprema, Institut Mihajlo Pupin –Automatika, Minel kotlogradnja, Rudnap grupa, Termoelektro Enel, Feromont inženjering i Institut za nuklearne nauke „Vinča”.


BANJA LUKA Povodom održavanja posebne sjednice NSRS\nOčekujem da svi budu dosljedni i poštuju riječ koju su dali na sastanku kod predsjednika Republike Srpske, kaže Čubrilović\nU Banjoj Luci su danas počele konsultacije koje je predsjednik Narodne skupštine Republike Srpske Nedeljko Čubrilović zakazao s predsjednicima parlamentarnih stranaka u RS povodom održavanja posebne sjednice NSRS na kojoj će biti razmatrana informacija u vezi s antidejtonskim djelovanjem Ustavnog suda BiH.\nNa sastanku u Narodnoj skupštini Republike Srpske učestvuje i predsjednica Republike Srpske Željka Cvijanović, na čiji zahtjev je zakazana današnja posebna sjednica parlamenta.\nSa sastanka Foto: RTRS\nNajviši zvaničnici RS i lideri političkih stranaka su prošle sedmice na sastanku kod predsjednika Republike Srpske jednoglasno podržali zaključke da predstavnici RS u institucijama BiH obustave rad u odlučivanju o bilo kojem pitanju iz nadležnosti organa BiH sve dok ne bude usvojen zakon o Ustavnom sudu BiH u čijem sastavu neće biti stranih sudija.\n- Očekujem da svi budu dosljedni i poštuju riječ koju su dali na sastanku kod predsjednika Republike Srpske. Očekujem od predsjednika parlamentarnih političkih stranaka u RS da se izdignu iznad uskostranačkih interesa i da utječu na svoje klubove poslanika kako bi posebna sjednica protekla na konstruktivan i dostojanstven način, u interesu građana i Republike Srpske - rekao je ranije Čubrilović, koji je i predsjednik Demosa.\nPosebna sjednica Narodne skupštine zakazana je za 15 sati.\nNSRS Nedeljko Čubrilović Željka Cvijanović Milorad Dodik


Da li mogu sačiniti jedan ugovor o poklonu na svoje dete, a da mu tim ugovorom poklonim dve nepokretnosti sa pripadajućim pokretnim stvarima, i da li dete od 16 godina kao poklonoprimac treba da ima ličnu kartu za overu istog ugovora ili je dovoljan izvod iz matične knjige rođenih (u svrhu legitimisanja), ili ja kao zakonski zastupnik potpisujem ugovor o poklonu i u njegovo ime? Hvala Unapred\nZakonom o prometu nepokretnosti („Sl. glasnik RS“, br. 42/98 i 111/2009) u članu 4. predviđeno je da se ugovor o prometu nepokretnosti zaključuje u pisanoj formi, a potpisi ugovarača overavaju se od strane suda. Iz ovoga se može uočiti da Zakon ne navodi nikakav kvantitativni uslov, odnosno ne ograničava se da se jednim ugovorom može preneti samo jedna nepokretnost. To znači da se istim ugovorom o poklonu može pokloniti dve nepokretnosti svom detetu sa svim pripadajućim pokretnim stvarima. Dete od 16 godina bez obzira što poseduje ličnu kartu, nije poslovno sposobno a sve to prema Porodičnom zakonu („Sl. glasnik RS“, br. 18/2005 i 72/2011 – dr. zakon) koji predviđa da se potpuna poslovna sposobnost stiče sa navršenom 18 godina (ili sklapanjem braka pre punoletstva uz dozvolu suda; Sud može dozvoliti sticanje potpune poslovne sposobnosti maloletnom licu koje je navršilo 16. godinu života, a postalo je roditelj i dostiglo je telesnu i duševnu zrelost potrebnu za samostalno staranje o sopstvenoj ličnosti, pravima i interesima). A dete bi kod overe ovog ugovora umesto vas zastupao Organ starateljstva (Centar za socijalni rad) jer je to predviđeno u članu 64. Porodičnog zakona.


Пријава стварног власника до 31. јануара Београд, 16. јануар 2020. | Golubac\nPrijava stvarnog vlasnika do 31. januara Beograd, 16. januar 2020.\nDatum objave 17. januar 2020.\nMinistarstvo privrede Vlade Republike Srbije saopštilo je danas da rok za prijavu stvarnih vlasnika u Centralnu evidenciju ističe 31. januara, pri čemu će protiv pravnih lica koja ne ispune tu obavezu biti podnete prekršajne prijave.\nCentralna evidencija je javna, jedinstvena, centralna, elektronska baza podataka o fizičkim licima – stvarnim vlasnicima pravnih lica i drugih subjekata registrovanih u Republici Srbiji (registrovani subjekti).\nZahteve za pokretanje prekršajnog postupka podnosiće Agencija za privredne registre (APR) po isteku propisanog roka.\nRaspon novčane kazne za ovu vrstu prekršaja kreće se od 500.000 do 2.000.000 dinara za pravna lica, dok je za odgovorno lice predviđena kazna od 50.000 do 150.000 dinara.\nMinistarstvo privrede podseća na to da su početkom ove godine stupile na snagu izmene i dopune Zakona o Centralnoj evidenciji stvarnih vlasnika kojima je, između ostalog, propisana prekršajna odgovornost za registrovane subjekte koji ne izvrše evidentiranje do 31. januara.


Roditelji dece koja na jesen kreću u prvi razred podnošnjem zahteva mogu da izaberu školu | Ki Fokus Roditelji dece koja na jesen kreću u prvi razred podnošnjem zahteva mogu da izaberu školu – Ki Fokus\nRoditelji dece koja na jesen kreću u prvi razred podnošnjem zahteva mogu da izaberu školu\nRoditelji, odnosno staratelji dece rođene u periodu od 1. marta 2011. godine do 29. februara 2012. godine, koja će biti upisana u prvi razred osnovne škole za školsku 2018/2019. godinu mogu da izaberu osnovnu školu u koju će da upišu dete. Krajnji rok za podnošenje zahteva izabranoj školi je 1. februar 2018. godine, navedeno je u saopštenju Sekretarijata za društvene delatnosti Gradske uprave grada Kikinde.\nUpis učenika u prvi razred osnovnih škola u gradu Kikindi regulisan je Rešenjem o određivanju područja (ulica) u Kikindi sa kojih se deca upisuju u prvi razred osnovnih škola školske 2018/2019. godine.\nŠkola je dužna da upiše svako dete sa područja škole. Roditelji, odnosno staratelji dece rođeni u navedenom periodu mogu da se informišu o području škole kome pripada njihovo dete u Sekretarijatu za društvene delatnosti Gradske uprave grada Kikinda, kancelarija broj 17 ili pozivom na broj telefona 0230/410-109.\nNa teritoriji grada Kikinde osnovno obrazovanje i vaspitanje ostvaruje se u 17 osnovnih škola, od toga je 15 redovnih osnovnih škola, jedna osnovno muzička škola i jedna osnovna škola za obrazovanje učenika sa smetnjama u razvoju.\nUpis učenika u prvi razred u kome se obrazovno-vaspitni rad izvodi na mađarskom jeziku, vršiće se sa teritorije grada Kikinde, a nastava će se odvijati u OŠ „Feješ Klara“ Kikinda.\nŠkola može da upiše i dete sa područja druge škole, na zahtev roditelja u skladu sa mogućnostima škole.\nUpis dece, roditelja koji nisu podneli zahtev izabranoj školi do 1. februara 2018. godine, vršiće se isključivo prema području škole kojoj dete pripada.\nUpis učenika u prvi razred osnovnih škola organizovaće se u drugoj polovini marta 2018. godine u Uslužnom centru Gradske uprave grada Kikinde, o čemu će roditelji naknado biti obavešteni, navedeno je u saopštenju Sekretarijata za društvene delatnosti.\n← „Caffe-caffe“ pobednik Božićnog turnira u malom fudbalu\nIzložba fotografija Branislave Brandić u petak →